Nama Nama Anak Perempuan Moden Dalam Islam Dan Ertinya

Pemilihan nama anak yang sesuai menurut Islam dan Al-Quran bukan hanya dengan indah maknanya. Ia juga akan mempengaruhi masa depannya serta menjadi doa dengan panggilan nama itu. Sebagai ibu bapa, berikanlah nama anak dan maksudnya yang baik-baik.
Elakkan memberi nama-nama anak yang dilarang dalam Islam. Dah ada cadangan nama, boleh rujuk pada Ustaz/Ustazah samada nama tersebut sesuai atau tidak.
Kalau dulu trend bagi nama anak panjang panjang tak nak kalah. Sekarang dah kembali trend nama anak pendek pendek. Senang nak sebut dan panggil pun.
baca juga :

nama nama melayu klasik perempuan inspirasi nama bunga-bungaan
Nama nama anak perempuan moden dalam Islam dan ertinya ni sangat cantik namanya. Indah juga erti namanya.
Nama Nama Anak/ Bayi Perempuan Moden Dalam Islam Dan Ertinya
Medina Eryna
مدينا ارينا
Medina : Kota, Madinaah
Eryna : Perempuan cantik
Aisha Maleeqa
ايش مالقا
Aisha : Hidup bahagia, nama isteri Rasulullah SAW
Maleeqa : Pemilik
Layla Sofea
ايلا سوفيا
Layla : Kerinduan, malam yang gelap
Sofea : Menawan
Rania Izzara
رانيا اززار
Rania : Kesukaan, kesenangan
Izzara : Puteri, bunga yang cantik
Aleeya Helena
الياء هيلينا
Aleeya : Tinggi, yang paling mulia
Helena : Cahaya rohani
Zara Adriana
زارا ادريانا
Zara : Puteri, bunga yang cantik
Adriana : Nisbah
Maryam Dalia
مريم داليا
Maryan : Ibu Nabi Isa
Dalia : Pohon anggur, sejenis bunga- Dahlia
Atiya Maisarah
عطييا ميساره
Atiya : Pemberian, hadiah
Maisarah : Ketenangan, nyaman, kemakmuran, kekayaan, kelapangan
Sarah Lateefa
ساره لطيفا
Sarah : Nabi isteri Nabi Ibrahim AS
Lateefa : Lembut, bersopan
Safa Ayleen
صفا عييلين
Safa : Suci, bersih
Ayleen : Cahaya terang
Khayla Irdina
خايلا ايردينا
Khayla : Cantik
Irdina : Kehormatan kami, kebajikan/ keberkatan
Nuha Alisya
نوها عليشا
Nuha : Bijaksana
Alisya : Dilindungi tuhan
Khaleeda Amni
حالدا امني
Khaleeda : Abadi
Amni : Ketenangan, keamanan
Yara Clarissa
يارا كلاريسا
Yara : Kupu-kupu kecil
Clarissa : Pintar dan cerdas
Nadra Hana
نادرا هانا
Nadra : Berseri-seri, khusus, unik
Hana : Kebahagiaan, rezeki tanpa kepayahan
Tyara Adleena
تيارا عادلينا
Tyara : Mahkota
Adleena : Keadilan
Aina Dalila
عينا دليلا
Aina : Mempunyai mata yang cantik
Dalila : Petunjuk, dalil, alasan
Hasya Amanina
هشا امانين
Hasya : Kesempurnaan
Amanina : Cita-cita kami, harapan kami
Najwa Aqeela
نجوا عاقلا
Najwa : Berbisik-bisikan
Aqeela : Yang terbaik
Auni Qalisha
اوني قاليشا
Auni : Lemah lembutku, ketenangan, ketetapanku
Qalisha : Murni
Fatimah Haura
فاطمه هاورا
Fatimah : Putri Rasullullah SAW, yang tidak menyusu lagi
Haura : Wanita yang berkulit putih
Raissa Mikayla
رايسا ميكايلا
Raissa : Yang beriman
Mikayla : Pemberian Allah
Zafeera Safiyya
زافيرا صفييا
Zafeera : Yang beruntung; yang menang
Safiyya : Yang bersih dan jujur
Nayla Camelia
نايلا كاميليا
Nayla : Sesuatu yang istimewa
Camelia : Pepohonan yang selalu hijau
Suraiya Rizka
سوريا ريزق
Suraiya : Cantik
Rizka : Rezeki, kurninaan Allah
Hawra Hanania
هاورا هنانيا
Hawra : Wanita yang berkulit putih
Hanania : Dikasihi Allah
Ayla Alyssa
ايلا اليسا
Ayla : Sinar rembulan
Alyssa : Dilindungi tuhan
Elvina Lufyaa
ايلۏين لوفيا
Elvina : Ramah dan bijaksana
Lufyaa : Kesetiaan
Aisy Lillyann
عيش ليليان
Aisy : Mewah, kaya raya, kemakmuran hidup
Lillyann : Bunga lili (Latin)
Amyra Zulaikha
اميرا ذوليكا
Amyra : Puteri, ratu
Zulaikha : Cantik
Menarik nama nama anak perempuan moden dan erti/maknanya juga indah. Bolehlah jadikan sumber inspirasi untuk mereka yang bakal mempunyai anak perempuan. Untuk rujukan saya juga dimasa akan datang jika ada rezeki anak perempuan.


Nama Nama Warna Dalam Bahasa Melayu Klasik/Lama

Warna kata nama sinonim dengan rona. Warna merujuk kepada sifat objek-objek atau bahan-bahan yang ditentukan oleh jenis panjang gelombang yang dipantul, dihantar, atau dipancar. Warna ada berbagai jenis warna.
Sedia maklum kita tahu bahawa warna asas atau dikenali warna primer adalah warna utama dalam pembentukan warna-warna yang pelbagai.
Warna asas
 ada 3 warna iaitu :
Merah
Biru
Kuning
Warna sekunder
Warna Sekunder ialah warna yang terhasil daripada campuran dua warna asas dan mempunyai tiga warna sekunder  :
Warna Asas 1 +  Warna Asas 2 = Hasil Warna
Merah + Kuning = Jingga
Kuning + Biru = Hijau
Biru + Merah = Ungu
Warna tertier
Campuran satu warna asas dengan warna sekunder di sebelahnya. Warna tertier terdiri daripada 6 warna.
Warna Asas +  Warna Sekunder = Hasil Warna
Kuning + Hijau = Kuning Hijau
Kuning + Jingga = Kuning Jingga
Merah + Jingga = Merah Jingga
Merah + Ungu = Merah Ungu
Biru + Ungu = Biru Ungu
Biru + Hijau = Biru Hijau
baca juga
Jenis-jenis warna
Menurut jantungmelayu, warna ada banyak variannya dalam bahasa Melayu. Ada 11 varian warna biru, 12 varian warna putih, 14 varian warna kuning, 15 varian warna hitam, 26 varian warna merah dan banyak lagi
Senarai nama nama warna dalam Bahasa Melayu
Perak/Silver : Galuh
Merah/Red : Biram
Ungu/Purple : Kundang
Merah Jambu/Pink :
Kalas/Samor
Emas/Gold : Kencana
Violet (Warna biru kemerah-merahan, merah ungu) : Lembayung
Teal (Warna biru kehijau-hijauan, hijau tua) : Wilis
Vermillion (Warna oren kemerah merahan, merah merona) : Jernang
Indigo )Warna biru tua keungu-unguan, nila) : Tarum
Ivory (Warna putih kekuning-kuningan) : Gading
Turquoise (Warna biru kehijau-hijauan) : Firus
Beige (Warna coklat kekuningan) : Kapuk
Cyan (Warna biru kehijau-hijauan) : Nilangsuka
Amber (Warna kuning kemerah-merahan) : Layung
Royal Blue (Warna biru gelap) : Nilakandi
Orcchre (Warna kuning keperangan) : Hartal
Azure (Warna biru gelap seperti warna permata lapis lazuli) : Lazuardi
Amethyst (Warna ungu/lembayung seperti warna batuan Amethyst) : Kecubung
Plum (Warna merah keungu-unguan) : Ijas
Lavender/Periwinkle (Warna ungu/lembayung yang lebih cerah/terang seperti warna bunga lavender) : Gandaria
Salmon (Warna merah jambu kejingaan seperti ikan salmon) : Jingga Kesumba
Olive (Warna hijau gelap kekuningan seperti buah zaitun) : Zaitun
Scarlet (Warna merah menyala yang hampir sama dengan warna jingga) : Kirmizi
Verdigris (Warna biru kehijauan yang terhasil pada tembaga yang terdedah terlalu lama kepada persekitaran) : Kerak Terusi
Grenadine (Campuran warna merah dan merah jambu menghasilkan seakan akan merah delima) : Dewangga
Hijau/ Green : Gadung
Biru/ Blue : Belau
Hitam / Black : Langking
Merah/ Red : Jahang
Gangsa / Bronze : Perunggu
Saja highlightkan warna
merah jambu
 tu. Lepas ni boleh guna kalas atau samor. Menarik bukan nama-nama warna dalam Bahasa Melayu klasik atau bahasa melayu lama yang kita tak tahu dan jarang dengar. Selain varian warna di atas , terdapat nama varian lain daripada 7 warna utama alam melayu.
7 Warna Utama Alam Melayu
Merah
Putih
Kuning
Biru
Hitam
Hijau
Kelabu
Merah
1. Merah kesumba - merah tua
2. Merah padma - merah (warna muka kemerahan)
3. Merah murup - merah terang menyala
4. Merah bata - merah campur coklat
5. Merah darah ikan - merah gelap yang terang
6. Merah asam - merah coklat
7. Merah lembayung - merah oren
8. Merah pulasan
Putih
1. Putih gading
2. Putih umbut
3. Putih awan
4. Putih melepak
5. Putih bersadur
6. Putih jelepak
7. Putih langsat
Kuning
1. Kuning kunyit
2. Kuning pinang masak
3. Kuning lemak ketam
4. Kuning gading - kuning keputihan
5. Kuning cempaka
6. Kuning tembaga
7. Kuning pingai - kuning muda/kuning air
8. Kuning langsat
9. Kuning tembaga
10. Kuning kepodang - kuning burung kepodang
Biru
1. Biru telur itik - biru cair
2. Biru azuri / lazuardi - biru kehijauan warna laut
3. Biru nila - biru gelap
4. Biru firus
5. Biru gandaria - biru lavender
6. Biru ceraka - biru lembut/periwinkle
7. Biru telang - biru nasi kerabu
8. Senam - biru tua atau kehitaman
Hitam
1. Hitam legam
2. Hitam lotong
3. Hitam tampuk manggis
4. Hitam tedas
5. Hitam manis - hitam kemerahan
6. Hitam jengat
7. Hitam kumbang
Hijau
1. Hijau serindit -hijau muda dari pucuk pisang
2. Hijau lumut
3. Hijau pucuk pisang
4. Hijau bemban
5. Hijau kepala itik - hijau kebiruan
6. Hijau gadung - hijau muda
Kelabu
1. Galuh - perak
2. Kelabu asap
3. Kelabu tahi anjing
4. Kelabu asap api
5. Kelabu abu-abu
Ungu
1. Ungu Remia/ungu biji setar
2. Ungu Biji Kundang
3. Ungu lembayung
4. Merah bongor
5. Ungu Kecubung - ungu kebiruan
Orang dulu kalau sebut warna kelabu mesti sebut kelabu tahi anjing. Teringat juga scene dalam cerita Ali Baba Bujang Lapuk si Ketua Penyamun (P.Ramlee) marah Sarjan (Ibrahim Pendek) sebab salah pangkah rumah. Kelabu asap!"
sumber :
https://www.tiktok.com/@5fakta_
https://twitter.com/ainunlmuaiyanah/status/944095925663711232
https://ms.wikipedia.org/wiki/Warna
https://jantungmelayu.com/2018/08/warna-dalam-bahasa-melayu-ternyata-lebih-luas/


Nasi Kukus Tonggek Dengan Pembungkus Baru Yang Lebih Comel

Pertama kali mencuba
nasi kukus tonggek
, terus suka dengan nasi kukus tonggek. Pantang pergi Mydin atau AEON, mesti akan membeli nasi kukus tonggek. Ini kali kedua saya beli nasi kukus tonggek denga pembungkus baru. Sebelum ni bekas empat segi tepat macam pembungkus plastik tu.
Selain berbeza bentuk, saya baru perasan ada tambahan perkataan '
club
' dihujungnya jadi Nasi kukus tonggek club lah pulak. Dah kenapa?
Pembukus baru yang masih mengekalkan warna kuning, Saiz bekas tinggi dan comel je.
Pada bahagian atas ada doodle art. Menarik sangat kan!
Porsi ayam yang agak mengecil. Ayam zaman sekarang beginilah. Porsi nasi besar boleh kongsi berdua. Didatangkan dengan kuah gulai, sambal dan juga hirisan timun.
Kuah gulai yang sedap pekat memikat selera. Sambal tu pedas dia so so je lah. Tak pedas sangat tapi ada rasa pedas tu ada.
Kalau nak cuba nasi kukus tonggek ni, biasanya cawangan dia ada di AEON dan Mydin. Harga nasi kukus tonggek RM12 lebih macam tu. Kalau di foodpanda, RM13 lebih.


Perdana Menteri Ke-10 Malaysia, Datuk Seri Anwar Ibrahim

Akhirnya terjawab juga Siapakah
Perdana Menteri Malaysia Ke-10
 selepas 3 hari
PRU15
 berakhir. Datuk Seri Anwar Ibrahim telah dipilih sebagai Perdana Menteri Malaysia ke-10 harini. Perlantikan ahli Parlimen Tambun itu mendapat perkenan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah setelah bermesyuarat dengan Raja-Raja Melayu.
Setelah memperhalusi titah pandangan Duli-Duli Yang Maha Mulia Raja-Raja Melayu, Seri Paduka Baginda telah memberi perkenan untuk melantik Yang Berhormat Datuk Seri Anwar Ibrahim sebagai Perdana Menteri Malaysia ke-10.
Selaras dengan kuasa baginda yang diperuntukkan di bawah Perkara 40(2)(a) dan Perkara 43 (2)(a) Perlembagaan Persekutuan.
baca juga :
senarai perdana menteri Malaysia
sumber : Astro Awani
Proses seterusnya ialah Istiadat Pengurniaan Suratcara Pelantikan dan Istiadat Mengangkat Sumpah Jawatan dan Setia serta Sumpah Simpan Rahsia sebagai Perdana Menteri yang dijadualkan berlangsung pada jam 5:00 petang hari ini di Istana Negara.
sumber :
Astro Awani

Keputusan PRU 15 yang ada sejarahnya tersendiri tahun ini. Sama-sama kita nantikan senarai barisan kabinet kerajaan persekutuan 2022 baru serta manisfesto yang akan dilakukan. Semoga pembentukkan kerajaan baru dapat memberi manfaat yang baik buat rakyat Malaysia.
baca juga :
Keputusan PRU15 Senarai Penuh Pemenang Kerusi Parlimen Malaysia
Antara intipati kenyataan media pertama Datuk Seri Anwar Ibrahim pada (24 November 2022) sebagai Perdana Menteri.
Komited mempertahankan Perlembagaan - Bahasa Melayu, agama Islam sebagai agama rasmi negara dan kedudukan Raja-Raja Melayu, hak keistimewaan kaum Melayu tanpa meminggirkan hak kaum Cina, India, suku kaum Sabah dan Sarawak serta Orang Asli.
Pemerintahan dibentuk dengan dukungan padu dan mantap dari tiga gabungan terbesar yakni Harapan, Barisan Nasional dan Gabungan Parti Sarawak
Kerajaan akan menjamin dan menjaga hak semua rakyat Malaysia khususnya golongan yang terpinggir dan melarat tanpa kira bangsa dan agama
Fokus nombor satu saat ini adalah agenda pengukuhan ekonomi
Melawan rasuah dan penyelewengan secara serius dan habis-habisan dengan menggerakkan agenda reformasi tatakelola (‘governance’) pemerintahan
Usul Undi Percaya akan menjadi agenda pertama sewaktu Sidang Dewan Rakyat pada 19 Disember ini
Tetap menolak untuk menerima gaji sebagai Perdana Menteri
Isnin,
28 November 2022
 ini adalah
CUTI UMUM
 seluruh negara
sumber : https://twitter.com/anwaribrahim/status/1595805493137928192


Persediaan Pengundi Sebelum Memangkah Pada Hari Pilihan Raya

Semakin dekat Pilihan Raya, semakin meriah suasana Pilihan Raya. Calon Calon dan parti gigih berkempen sana sini. Bila sampai tarikh Pilihan Raya 2022 19 November dah tak dapat berkempen dah. 19 November 2022, Hari Malaysia memangkah. Jangan lupa kawan-kawan.
Saya masih mengundi di kampung. Belum tukar lagi tempat mengundi. Encik suami pun sama. Masih mengundi di kampung masing-masing. Lepas mengundi di Segamat, kita terus balik Kuala Pilah. Ataupun mengundi di Kuala Pilah dulu terus balik Segamat. Tengoklah nanti macamana.
Sebelum mengundi tu, kena ambil tahu perkara-perkara yang boleh dilakukan dan jangan lakukan. Nanti tak pasal pasal kena denda penjara dan bayar. Jadi, kena ambil tahu jugalah supaya dapat memangkah dan membuat pilihan yang tepat.
sumber : SPR
LAKUKAN
1. Sebelum Hari mengundi
Kaji calon dan parti bertanding di kawasan anda
Kenali calon
Selidik latar belakang, pencapaian dan isu diutarakan
Buat pilihan berasaskan fakta dan undi calon yang pertahankan isu yang anda anggap penting
Pastikan
:
Daftar pemilih
Pusat mengundi
Saluran mengundi
semak : https://mysprsemak.spr.gov.my/
2. Hari mengundi
Bawa dokumen (salah satu) :
Kad pengenalan
Lesen memandu
Pasport
Dokuman pengenalan sementara
Resit laporan kehilangan pengenalan (disahkan JPN)
Pastikan tangan bersih dan tidak bertanda
Tanpa hias kuku seperti cat kuku
Kerani pusat undi akan sapu dakwat kekal pada jari telunjuk kiri
Cat kuku/ hiasan boleh sebabkan penyapuan dakwat kekal lebih sukar
JANGAN LAKUKAN
1. Pakai pakaian bertanda parti politik
Pemakaian baju bertanda parti boleh dianggap berkempen di luar tempoh kempen
Jika didapati bersalah, hukuman penjara 1 tahun, denda bernilai RM5000/ kedua-duanya sekali
2. Guna telefon bimbit
Serah telefon bimbit pada ketua tempat mengundi
Jangan ambil gambar/ video kertas undi bertanda
3. Bawa kertas undi keluar pusat mengundi
Kertas undi perlu dimasukkan ke dalam kotak undi
Jika bawa keluar dari ppusat mengundi, boleh disabitkan :
Hukuman penjara 2 tahun
Kompaun RM000
Kedua-duanya sekali


Telefilem Pilih Aku Atau Dia (TV9)

Tonton
Telefilem Pilih Aku Atau Dia
 bersiaran pada hari Isnin, 21 November 2022 pukul 8:30 malam di Skrin di 9 TV9 dbintangi pelakon Yusof Bahrin, Nora Danish dan Wanna Ali.
TELFILEM PILIH AKU ATAU DIA
Waktu Siaran : Isnin, 21 November 2022, pukul 8:30 malam
Siaran TV : Slot Skrin di 9 TV9
Penulis skrip : Lee Chonz
Pengarah : Rahila Ali
Produksi : Zeel Production Sdn. Bhd.
PELAKON DAN WATAK
Yusof Bahrin sebagai Syed
Nora Danish sebagai Marhana
Wanna Ali sebagai Farah
Aidit Noh
SINOPSIS TELEFILEM PILIH AKU ATAU DIA
Syed (Yusof Bahrin) telah berkahwin dengan Farah (Wanna Ali) selama hampir 10 tahun tetapi masih tidak mempunyai anak. Farah meminta suaminya untuk berkahwin dengan rakannya Marhana (Nora Danish) demi mendapatkan zuriat.
Pada mulanya Farah menerima baik kehadiran Marhana tapi lama kelamaan rasa cemburu mula timbul. Apakah yang akan berlaku seterusnya?
Saksikan Telefilem Pilih Aku atau Dia di TV9.


Pilihan Raya Umum ke-15 (PRU15) : Cuti Umum, Tol Percuma, Bayaran Gaji, Pencen dan BKM Awal

Tarikh mengundi 2022 pada hari Sabtu 19 November 2022, Hari Malaysia memangkah. Semak tempat mengundi 2022 dan semak calon pilihan raya sebelum pergi mengundi. Sempena Pilihan Raya Umum ke-15 (PRU15), banyak berita baik yang teleh diumumkan seperti dibawah.
sumber : astroawani
Cuti Umum 18 dan 19 November 2022
Perdana Menteri, Datuk Seri Ismail Sabri Yaakob, mengumumkan Jumaat dan Sabtu ini diisytiharkan sebagai hari pelepasan am bagi memudahkan rakyat menunaikan tanggungjawab mengundi pada Pilihan Raya Umum ke-15 (PRU15).
Bayaran pencen pada 14 November 2022
Kerajaan mengumumkan bayaran pencen penjawat awam diawalkan pada 14 November 2022.
Bayaran BKM bermula pada 15 November 2022
Tarikh bayaran BKM
 (Bantuan Keluarga Malaysia) fasa 4 2022 yang sepatutnya dijadualkan pada bulan Disember 2022 diawalkan kerana ingin membantu penerima untuk menghadapi Monsun Timur Laur (MTL).
Bayaran BKM Fasa 4 akan mula dikreditkan pada hari Selasa, 15 November 2022 secara berperingkat dan dijangka selesai pada hari Jumaat, 18 November 2022.
Bayaran gaji penjawat awam diawalkan pada 17 November 2022
Kerajaan bersetuju dan mengumumkan tarikh pembayaran gaji untuk penjawat awam bagi bulan November diawalkan pada 17 November 2022.
Tol percuma pada 18 dan 19 November 2022
Kerajaan mengumumkan tawaran tol percuma oleh 30 syarikat konsesi lebuh raya pada 18 dan 19 November 2022. Perkhidmatan tol percuma selama dua hari kepada para pengguna sempena PRU15 bermula pada jam 12.01 tengah malam pada 18 November 2022 sehingga jam 11.59 malam 19 November 2022.
sumber :
astroawani


Pisau Siang Udang Memudahkan Kerja Pembersihan Udang

Entah dari mana saya tengok pisau udang ni tak tahulah. Rasanya di facebook kot. Lepas tu saya cari di Shopee. Tengok harga murah, saya pun masuk bakul lalu terbeli. Beli dua, satu untuk saya dan satu untuk mak di kampung.
Selalu makan udang galah, memang wajiblah ada pisau khas pembersih udang dan boleh guna untuk potong juga bersihkan perut ikan juga. Lagi mudah ada pisau khas ni sebab saiznya yang lebih praktikal untuk buang usus udang dan bahagian perut udang yang berhampiran dengan otak udang.
Untuk memudahkan kerja pembersihan udang, gunakan gunting yang tajam, buang segala sesungut dan kaki serta ekornya sikit. Buang bahagian kulit udang yang ditengah tu.
Udang ni kepala dia besar, otak kecil. Dalam kepala udang yang besar tu terletaknya perut dan sistem perkumuhan udang. Otak udang yang berhampiran dengan perut udang sentiasa terdedah kepada najisnya.
Jadinya kena buang perut atau tahi yang terdapat dalam kepala udang. Saya buang sekali giginya.
Bahagian belakang yang dibuang kulitnya tu perlu dipotong bahagian tengah untuk keluarkan usus udang. Usus ke tahi entah. Yang panjang tu hitam tu. Dalam gambar selepas dibuang tahi tu.
Bahagian hujung pisau yang runcing dan bergigi tu sangat memudahkan untuk keluarkan tahi dan perut udang.
Pisau ni sangat tajam je. Mudah betul nak potong bahagian belakang udang ni. Jangan pisau makan jari tuan sudah lah. Risau juga tu kalau tak berhati hati. Kot lah tiba tiba terberangan...
Bersih sudah udang galah ni. Sangat memudahkan kerja bersihakan udang berbanding guna pisau bersaiz biasa tu. Sebelum ni nak buang usus belakang tu guna pencungkil gigi yang belum digunakan, tebuk pada ruas ketiga dan tarik keluar.
Macam tu pun mudah juga tapi lidi tu selalu terpatah lah pula. Dah ada pisau khas ni lebih baik. Untuk bersihkan udang biasa bersaiz kecil pun boleh. Biasanya kalau udang kecil sangat saya cabut terus kepala tinggal buang tahi belakang tu je.
Belum rasmikan pisau ni untuk potong dan bersihkan perut ikan. Baru guna untuk udang je. Siang ikan lagi mudah guna gunting je untuk semua bahagian.
Selesai pembersihan udang, lepas tu masak ringkas je.
Udang goreng berlada
 dan
kacang botor
 tumis.
Kalau nak beli pisau, boleh cari di Shopee...gunakan keyword pisau siang udang atau pisau udang nanti jumpalah. Harga murah seringit lebih je.


Cabut Ulam Raja Sampai Terang Tanah

Rimbun betul pokok ulam raja belakang rumah mak di kampung. Geram je rasa nak menebas bagi terang tanah. Baru lapang rasa sedap mata memandang pun.
Entah mak tanam atau tumbuh sendiri. Dari sikit jadi rimbun sampai semak jadinya. Tahu-tahu ada anak pokok ulam raja dengan banyaknya tanpa perlu jaga pokok ulam raja pun. Cara tanam ulam raja ni melalui benih, keratan batang atau anak pokok. Betul tak?
Bukan penggemar ulam raja sangat tapi kalau teringin tu baru petik. Tapi ulam raja ni banyak khasiat dan memberikan kesan positif dalam dunia perubatan.
Khasiat pokok ulam raja
1. Mengawal Kenaikan Gula dalam Darah
2. Anti Radang
3. Membantu Melindungi Tulang
4. Membantu Menurunkan Kandungan Lemak & Kolesterol di dalam Darah
5. Fungsi Detoks
6. Bertindak sebagai Anti Fungus & Anti Mikrob
7. Mengawal tekanan darah
8. Bertindak sebagai Anti-Kanser
Untuk maklumat terperinci boleh rujuk
thediagnosa
.
Mulanya nak menebas tapi bila cabut macam senang lagi. Musim hujan ni kan tanah lembut. Jadi senanglah nak cabut pokok ulam raja sampai ke akar. Effortless! Mudah betul nak cabut.
Dalam mudah nak cabut pun pecah peluh juga dibuatnya. Sakit membongkok satu hal juga Ingat sikit tapi banyak rupanya pokok ulam raja. Macam hutan ulam raja sudah. Tak nampak dah tumbuhan yang lain. Memang raja betul!
Tapi taklah cabut semua. Ada je tinggal beberapa pokok lagi buat simpanan nak makan nanti-nanti. Pokok ulam raja ni mudah membiak. Tahu-tahu dah merimbun banyak. Lagi-lagi musim hujan ni cepat membesar.
Sebelum tu, kita ambil gambar bunga ulam raja buat simpanan. Bunganya cantik berwarna putih dan ungu lembut. Bahagian tengahnya berwarna kuning adalah stamen atau sulur bunga, iaitu organ pembiakan penghasil debunga untuk bunga. Jadi, ulam raja membiak melalui biji benih yang dihasilkan selepas bunganya matang.
Itu yang mudah membiak merata bila bunga matang ditiup angin. Benihnya akan tersebar merata.
Ulam raja ni kalau dibuat jual memang mahal harganya di bandar. Di kampung memang tak laku sebab orang kampung pun masing masing ada tanaman masing masing kan. Kadang main minta je tak perlu beli. Tuan rumah pun tak kisah.
Selepas ulm raja dicabut, terang tanah terus tapi belum dibersihkan sepenuhnya lagi. Dah bersih lepas tu dah rasa penat lalu malas nak ambil gambar dah.
Lepas ni boleh tanam pokok lain pula di kawasan ni. Kalau masa banyak di kampung bolehlah buat batas ke tanam sayur. Senang bila balik boleh petik je. Di kampung ni tanam apa pun menjadi. Pokok hidup subur je tanam terus dalam tanah.
Di bandar tanam dalam pasu pun tak mahu hidup. Sedih!


Pucuk Ubi Kerinting Terpaling Sedap, Lembut Dan Tak Pahit

Balik kampung seronok dapat petik macam-macam jenis sayur yang boleh dibuat ulam. Haritu dapat petik
kacang botor
. Sebelum ni dapat juga makan pucuk ubi kerinting buat tambah tambah pucuk ubi yang biasa untuk dibuat ulam.
Pokoknya tak banyak. Yang ada pun ada sebatang dua je. Setakat nak makan sorang tu cukuplah. Mulanya tak sangka ada daun pucuk ubi kerinting dan boleh dimakan. Ingatkan sekadar pucuk ubi hiasan je.
Pucuk ubi di Malaysia ni ada pelbagai jenis pokok ubi kayu. Antaranya :
ubi putih
ubi merah
ubi sawah
ubi kerinting
ubi perintis
ubi gajah
ubi 95
Ada juga nama nama yang saya baru pertama kali dengar.
Pucuk Ubi Kerinting
Pucuk ubi kerinting bentuknya bulatnya dan seperti kelopak bunga. Dikatakan pucuk ubi kerinting, pucuk ubi terpaling sedap kerana daunnya lebih lembut, kurang pahit dan cepat masak.
Menariknya, daun pucuk ubi kerinting tidak perlu direbus dulu sebelum masak atau boleh dimakan begitu sahaja untuk dijadikan ulam.
Antara masakan pucuk ubi kerinting yang sedap dibuat ulam samada direbus atau tidak dan masak lemak cili api.
Isi ubi kerinting berwarna kuning, lebih berlemak rasanya dan ubi yang empuk. Isi ubinya boleh diolah buat kuih boko, kuih bakar, kuih getas, direbus dan macam-macam latgi.
Setakat ni, saya cuma pernah makan pucuk ubi kerinting sahaja. Isinya belum pernah cuba makan lagi. Kena tunggu pokoknya besar ada ubi lah baru dapat merasa.
Ubi kerinting juga ada khasiatnya tersendiri. Itu kena kaji lagi lah. Saya malas nak mengkaji. Kalau nampak pokok ubi kayu kerinting ni bolehlah ambil pucuknya dibuat ulam atau dimasak. Ubi kayu kerinting boleh dimakan.
Ada juga jenis ubi kayu yang tidak boleh dimakan. Kena tanya pada yang pakar. Yang penting, pucuk ubi memang sedap dibuat ulam cicah sambal belacan. Kena rebus dulu lah tapi...Belum pernah lagi makan pucuk ubi kerinting tak direbus walaupun ada yang kata lembut dan tak pahit.


Pusat Ikan Hiasan Port Dickson, masuk PERCUMA je!

Tujuan ke Port Dickson bukanlah semata-mata
JJCM di Medan Ikan Bakar
 je. Tapi dalam masa yang sama kononnya nak 'healing' sekejap tepi pantai. Kononnya lah! Bawa siap-siap
kerusi healing
 tu. Kami bercadang nak lepak tepi pantai di Tanjung Gemok yang belum pernah kami jejak lagi.
Semasa perjalanan, kami nampak
port Kopilah Kopi
 tepian pantai ada karnival apa entah. Parkir sampai tepi jalan utama pun penuh.
Pantai Cahaya dan Pulau Burung
 tak kurang hebatnya ramai manusia bepiknik tepi pantai. Di teluk Kemang jangan cakaplah dengan khemah merata. Hari cuti kan, begitulah...
Nak lepak di Waterfront PD macam panas. Nampak signboard Pusat Ikan Hiasan. Ehhh..jomlah kita pergi Pusat Ikan Hiasan Port Dickson alang-alang tak tahu nak pergi mana. Pernah baca pusat ikan hiasan port dickson entrance fee PERCUMA je!
Ye, memang bayaran masuk Pusat Ikan Hiasan Port Dickson percuma. Tapi kena mendaftar di kaunter pendaftaran. Kalau pergi ramai-ramai, tulis nama seorang je.
Ramai juga yang berkunjung ke Pusat Ikan Hiasan Port Dickson ni. Masing-masing ambil peluang datang dengan keluarga. Masuk percuma memang rugi lah kalau tak datang. Kalau bercuti ke Port Dickson, silalah masukkan Pusat Ikan Hiasan dalam senarai places to visit in Port Dickson.
Sebelum sampai ke pintu masuk, boleh bergambar di mural Pusat Ikan Hiasan Port Dickson ni.
Pintu masuk Pusat Ikan Hiasan. Cuaca panas betul ye di luar ni. Masa sampai, hujan panas rintik-rintik. Payung tak dibenarkan masuk, kena tinggalkan di luar.
Masuk-masuk je mereka akan minta ambil gambar. Hujung-hujung nanti sebelum keluar boleh beli. Tapi kami tak ambil gambar pun. Kebetulan ada sekeluarga depan kami, dapatlah kami mengelat ke tepi dan terus masuk. kita bergambar sendiri-sendiri je.
Ruang utama
Di ruang utama Pusat Ikan hiasan ni banyak juga jenis-jenis ikan yang ada. Aquarium yang menarik tengah-tengah ni banyak ikan berwarna hitam dan saiz comel-comel.
Tapak Sulaiman ada berbagai jenis saiz dan rupa parasnya. Semua melekap je pada cermin.
Beberapa jenis ikan yang dapat ditangkap tepat. Ada yang aktif, memang susah nak betul-betul tangkap rupa parasnya. Struggle juga nak ambil gambar benda bergerak tak reti duduk diam.
Ikan yang comel, eh sombongnya awak!
Ikan ni nampak macam baldu, geram rasa nak pegang je.
Ruang kedua
Ruang kedua berbentuk bulatan, luarannya seperti dalam gambar dibawah.
Ikan kerapu yang saiznya besar ya amat! Ada bermacam jenis dan rupa paras ikan kerapu.
Nampak macam batu tapi bukan. Ikan rupanya!
Ruang ketiga
Ruang ketiga ni nampak dramatik sikit dengan lampu merah. Lorong ni ada pintu masuk yang lain. Hujung sekali bilik pameran batu karang, bahan kajian dan yang lain saya lupa! Hehe...
Clownfish tapi lebih dikenali sebagai ikan nemo gara-gara movie finding nemo yang pernah popular satu masa dulu. Terus melekat nama gelaran ni. Comel!
Kuda laut, cuma ada beberapa je dalam satu Aquarium. Kecil comel je dia.
Perasan tak ikan ni macam kartun Adu Du BoBoiBoy. Adu Du versi ikan.
Sejenis siput yang sangat besar dan unik. Ini kalau boleh makan, boleh buat satu hidangan untuk 10 orang makan ni.
Spesis ikan pari yang comel. Eh eh mata dia tengok orang macam nak makan!
Spesis macam belut. Muka ganas bukan main lagi.
Sejenis ketam...ketam gemuk! Ishhh tak baik body shaming tau! Ketam ni comel kan, sampai kaki pun tak berapa nak nampak tu.
Terpana kejap dengan karang neon yang cantik ni. Tambah lagi tengok dia bergerak gerak ikut alunan air, cantik!
Hujung bilik pameran ada penyu agar yang diawet.
Dah habis dan puas hati, terus kita keluar tengok tempat penyu pula. Banyak juga penyu yang ada.
Penyu yang bersih dan berenang dengan riangnya dalam kolam ni.
Sekian cerita Jalan Jalan di Pusat Ikan Hiasan. Tempat yang sangat menarik untuk bawa anak-anak datang tengok pelbagai spesis hidupan laut. Berbaloi datang singgah walaupun sekejap.


Filem Qodrat Di Pawagam 24 November 2022

Filem Qodrat
, sebuah filem Indonesia bergenre seram aksi release date pada hari Khamis, 24 November 2022 di pawagam seluruh Malaysia.
Filem Qodrat telah mencetuskan fenomena sejak ditayangkan di bioskop Indonesia sejak 27 Oktober 2022 yang lalu. Dikatakan Filem Qodrat filem terpaling seram di Indonesia untuk tahun 2022 ini dibintangi pelakon popular Indonesia, Randy Pangalila, Vino G. Bastian, Marsha Timothy dan ramai lagi.
Filem Qodrat, arahan Charles Gozali
FILEM QODRAT
Waktu tayangan : 24 November 2022
Penulis skrip : Gea Rexy, Asaf Antariksa, Charles Gozali
Pengarah : Charles Gozali
Produksi : Rapi Films, Magma Entertainment, Ideosource Entertainment, Astro Shaw, Caravan Studio dan Dunia Mencekam Productions
Genre : Seram aksi
PELAKON FILEM QODRAT
Vino G Bastian sebagai Ustaz Qodrat
Marsha Timothy sebagai Yasmin
Maudy Effrosina sebagai Asha
Randy Pangalila sebagai Zafar
Cecep Arif Rahman sebagai Rochim
Keanu Azka Briansyah sebagai Alif Amri
Jason Bangun sebagai Alif Al Fatanah
Pritt Timothy sebagai orang tua di sel
Whani Darmawan sebagai warden dirasuk
Agla Artalidia sebagai Tanti
Adelheid Bunga sebagai Jihan
Rezca Syam sebagai Ilham Amri
Eduwart Manalu sebagai Suami Tanti
Ricky Saldan sebagai Kobar
Yayu Unru
SINOPSIS FILEM QODRAT
Berpuluh-puluh tahun lalu, Ustaz Qodrat (Vino G. Bastian) selaku pemilik ilmu ruqyah gagal merawat anaknya sendiri, Alif Al-Fatanah (Jason Bangun) yang dirasuki suatu syaitan bernama Assuala.
Qodrat pun memutuskan untuk pulang ke pesantren asalnya. Namun, ketika sampai di sana, Qodrat jatuh kebingungan kerana pesantren tersebut diisi gangguan-gangguan yang tak dapat dijelaskan.
Hal ini mengakibatkan Qodrat perlu meruqyah Alif Amri (Keanu Azka), anak bongsu Yasmin (Marsha Timothy), yang memiliki nama sama dengan arwah anaknya


Tercelup Sudah Dakwat Di Jari. Saya Sudah Mengundi!

19 November 2022, Tiba masa
rakyat Malaysia memilih
. Awal pagi hari hujan dengan lebatnya. Berhenti hujan baru lah gerak pergi mengundi. Tapi bawa juga payung. Bak kata pepatah “ Sediakan payung sebelum hujan”.
Risau hujan turun semula, pergi mengundi dipayungi encik suami. Padahal tempat mengundi, sekolah depan rumah je. Saja mengada nak dipayungi. Boleh tinggalkan handphone sekali pada encik suami.
Malas nak bawa handphone masuk dalam. Dari tinggalkan handphone kat dalam, baiklah minta encik suami pegangkan. Kali ni mengundi awal pagi sebab lepas mengundi akan terus balik kampung encik suami pula.
Bila datang awal ni maka ramailah berjumpa kawan kawan sekolah yang dikenali. Sekadar melakarkan senyuman dan hai hai je lah. Kalau boleh nak semua serba cepat dan cepat beredar.
Ada 2 saluran. Satu warga emas dan satu lagi untuk selain warga emas. Tak beratur lama, kejap je lepas tu selesai. Balik rumah baru kita ambil gambar.
Gambar jari dengan dakwat wajib tayang. Tanda dah mengundi. Gambar jari bakal membanjiri media sosial harini. Lepas mengundi di Segamat, terus berdesup ke Kuala Pilah tempat encik suami mengundi pula.
Selesai sudah kami mengundi. Berdebar nak tunggu keputusan pilihan raya ke-15 2022 ni. Mata tak mahu lelap dok tunggu pru15 result.  Tengok pru 15 live astro awani dan pru 15 sosial media juga.
baca juga :
cara hilangkan kesan dakwat mengundi pada jari
Sampai ke sudah tak ada keputusannya. Parlimen Tergantung, kita menunggu lagi keputusan pilihan raya ke 15 yang rasmi nanti.


Filem Remp-It 2 Di Pawagam 24 November 2022

Filem Remp-It 2
 release date ditayangkan di pawagam seluruh Malaysia pada 24 November 2022. Remp-It 2 sekuel kepada Filem Rempit-it (2006) kembali selepas 16 tahun dengan aksi terbaru yang diarahkan oleh Farid Kamil selain menjadi watak utama dalam Filem ini.
Remp-It 2 dibintangi pelakon Cat Farish, Julia Hana, Izzue Islam, Niezam Zaidi, Farez Ridzwan, Shiha Zikir, Chiwan Chilok, Mamak Puteh, Rudy GTB, Gabit Saleh, Shahkimin serta penampilan sulung Che Mad (Muhammad Kamil) anak kepada Farid Kamil.
Filem Remp-It, sebuah filem Farid Kamil
FILEM REMP-IT 2
Tarikh Tayangan : 24 November 2022
Penulis skrip : Faten Syamimie & Panel FKX
Pengarah : Farid Kamil
Produksi : FKX Film Sdn. Bhd.
PELAKON FILEM REMP-IT 2
Farid Kamil
Cat Farish
Izzue Islam
Niezam Zaidi
Julia Hana
Farez Ridzwan
Ahirine Ahirudin
Muhamad Kamil
Shiha Zikir
Chiwan Chilok
Mamak Puteh
Rudy GTB
Gabit Saleh
Shahkimin
Muhammad Kamil (Che Mad)
SINOPSIS FILEM REMP-IT 2
Mengisahkan kesinambungan kehidupan Madi (16 tahun) selepas kejadian yang menimpa Madi dan Spark dulu. Madi sekarang bekerja sebagai instructor di sebuah pusat latihan motosikal yang dimiliki oleh Roy dan mengusahakan bengkel bersama Macha.
Selepas kejadian itu, Madi sudah berazam untuk tidak berlumba dan meninggalkan dunia rempitnya. Kini Madi fokus sebagai pelumba professional.
Pada suatu hari, secara tidak sengaja Madi telah berentap di jalanraya dengan Ajak, orang Spark. Madi yang cuba mengelak dari terlibat dalam perlumbaan haram membuat helah dengan meninggalkan perlumbaan tersebut.
Namun Ajak tidak berpuas hati dan sekali lagi menerjah Madi di jalanraya dan berlumba sekali lagi tetapi kali ini bersama Dekwan dan konco-konconya. Berita kemunculan Madi sampai ke pengatahuan Spark yang berada di dalam penjara.
Spark bakal dibebaskan tidak lama lagi dan dia tidak sabar untuk berentap semula dengan Madi. Sedang Madi cuba lari dari hakikat bahawa dia sudah kembali berlumba, muncul seorang kanak-kanak bernama Muhammad yang mengaku sebagai anak Madi.
Madi dan Macha hilang punca kerana tidak tahu siapa ibu Muhammad. Kemunculan Muhammad menambahkan beban dalam kepala Madi. Dia tidak pernah mendekati kanak-kanak dan kini terpaksa hidup bersama seorang kanak-kanak.
Apakah kesudahan peperangan Madi dan Spark? Bagaimana pula hubungan Madi dan Muhamad?


Replika Tengkolok Gergasi Kuala Pilah

Sewaktu menuruni laluan Bukit Putus selepas singgah di
ATV Kg Jkin Extreme Park
, tiba-tiba macam nak ambil gambar replika tengkolok gergasi Kuala Pilah ni. Selama ni lalu berkali kali tak pula nak ambil gambar. Ambil gambar, bolehlah kita buat content blog. Kann...
Dulu, replika tengkolok gergasi ni lah mercu tanda atau ikonik Kuala Pilah. Salah satu tempat menarik di Kuala Pilah yang menjadi kebanggaan orang Kuala Pilah. Di belakang replika tengkolok gergasi terdapat signboard ala Hollywood "KUALA PILAH" di pacakkan di bukit.
Tapi dah tak kelihatan lagi. Ada kisah seram disebalik papan tanda Kuala Pilah tu. Laluan Bukit Putus ni keras kawasannya. Bukan keras batu tapi keras lain. Kalau di google kisah seramnya memang banyak. Tak berani nak baca.
Cerita yang pernah saya baca, ada sosok pocong menggantikan huruf I pada papan tanda Kuala Pilah tu. Seram bukan! Belum lagi yang nampak pocong tergolok atas jalan. Yang menumpang balik pun ada. Haihhh..meremang bulu roma!
Tengoklah sekarang, rupa paras replika tengkolok gergasi macam tak ada penyelenggaraan di buat. Nampak tumbuhan liar sudah mula tumbuh di sekeliling tengkolok.
Tapi perasan di situ ada batu-batu baru. Nampak gaya macam akan ada rupa baru di kawasan replika tengkolok gergasi Kuala Pilah. Kalau begitu, baguslah kan. Sekurang kurangnya masih mengekalkan replika tengkolok gergasi di situ sebagai tempat tarikan menarik di Kuala Pilah.
Sayang kalau dimusnahkan. Alang-alang
mendaki di Gunung Angsi
 tu boleh lah singgah bergambar di replika tengkolok gergasi ni. Dekat je dengan Gunung Angsi.
Replika tengkolok gergasi Kuala Pilah ni masih lagi menyerlah pada pandangan mata saya. Warna tak luntur cuma ada beberapa bahagian ditumbuhi kulat dan tumbuhan tepi tu.
Alang-alang cerita pasal tengkolok. Bacaan tambahan untuk maklumat tentang tengkolok, tanjak dan destar. Pemakain penutup kepala masyarakat Melayu yang semakin popular digayakan di zaman kini. Masa majlis resepsi saya, abang saya cetuskan idea suruh anak-anak buah jadi
hulubalang pakai busana lama
 dengan tengkolok yang direka sendiri.
Comel masing-masing bertanjak. Dulu ada lah abang buat perkhidmatan pengiring dengan busana melayu lama. Sekarang dah sibuk tak dapat dah nak buat perkhidmatan berkaitan dengan busana melayu lama.
Perbezaan Tengkolok, Tanjak dan Destar
Perbezaan antara tengkolok, tanjak dan destar adalah dari bentuk dan gubahannya.
Tengkolok
Biasanya digubah menjadi tinggi yang nampak seakan-akan mahkota dan mempunyai ruang kosong ditengah yang menampakkan rambut.
Pada zaman dahulu, memakai tengkolok dapat memperlihatkan pangkat atau darjat si pemakainya mengikut lipatan dan bentuk tengkolok tersebut.
Seperti bendahara, laksamana dan temenggung semuanya mempunyai bentuk tengkolok masing-masing. Untuk tengkolok diraja, ia mempunyai bentuk khas yang tidak boleh ditiru oleh orang lain.
Lipatannya juga akan serong dan tinggi ke sebelah kanan manakala golongan rakyat biasa perlu serong ke sebelah kiri. Tengkolok diraja berwarna kuning dan disulam dengan benang keemasan serta dihiasi dengan perak dan batu permata. Tengkolok raja dan bangsawan diperbuat daripada kain berkualiti tinggi sepeti sutera dan songket.
Tanjak
Gubahan tanjak pula seakan-akan tengkolok tetapi digubah lebih rendah dan sederhana. Tanjak hanya diperbuat dari kain biasa.
Terdapat pelbagai jenis lipatan dan gubahan tanjak yang mempunyai bentuk dan nama yang unik dan semuanya mempunyai maksud dan asal usulnya sendiri. Antaranya seperti lipatan ‘Dendam tak sudah' yang berasal dari Negeri Sembilan, ia adalah gubahan untuk tengkolok diraja Negeri Sembilan, Kedah dan Yang di-Pertuan Agong, gubahan ini melambangkan kekuasaan dan kehebatan kerajaan raja itu.
Destar
Manakala gubahan destar menutupi penuh bahagian atas kepala. Destar juga hanya diperbuat dari kain biasa.
Kebanyakan jenis lipatan dan gubahan tengkolok, tanjak dan destar diambil ilham daripada haiwan dan alam semula jadi.
Sumber :
Friends of Impak

Saya belanja beberapa gambar laluan Bukit Putus yang sempat saya ambil gambar. Ada tempat berehat, gazebo yang disediakan khas untuk mereka yang nak berhenti berehat disini. Sebelah tu ada air terjun dan kolam kecil. Tak pasti boleh mandi ke tidak disini.
Ada beberapa selekoh yang mengalami tanah runtuh. Ada juga sesetengah tempat yang dijadikan tempat pembuangan sampah sebelum ni. Tapi lalu kalini tak nampak dah tempat pembuangan sampah.
Keadaan laluan Bukit Putus yang semakin sunyi sepi.


Resipi Donut Red Velvet Viral Mudah Gerenti Jadi

Hebat penangan donut red velvet Eira Aziera, terus trending resepi donut red velvet eira aziera. Ramai yang terjebak nak buat donut red velvet viral ni. Sebelum ni trending donut susu viral kan? Sekarang donut red velvet viral ambil alih giliran trending pula.
Tengok Eira Aziera menguli guna tangan memang kagum lah. Sekali buat untuk 1000-3000 biji donut memang banyak. Kita ni buat beberapa biji donut pun malas nak menguli.
Saya kongikan resipi donut red velvet viral yang mudah ni gerenti jadi katanya. Peminat red velvet bolehlah cuba buat donut red velvet viral ni.
Ada dua kaedah samada nak uli guna mesin atau guna tangan. Bolehlah tiru mana cara yang mudah untuk buat donut red velvet. Yang pasti ini bukan resipi asal. Lain orang lain caranya kan. Yang dah biasa buat donut cuma perlu tambahkan perisa red velvet je lah. Sama macam buat
donut pandan
, kita tambah perasa je.
Yang ada mesin menguli boleh guna
resipi red velvet by tini.ha.nee
. Katanya, untuk roti gunakan pewarna jenis gel, baru warna naik berbanding pewarna makanan berasaskan minyak.
sumber :
@tini.ha.nee
Resipi Donut Red Velvet Mudah by tini.ha.nee
Bahan-bahan
250g tepung high protein
50gg butter (suhu bilik)
2tbsp susu tepung
50g gula kastor
1 tsp yis
1 tbsp serbuk koko
1 biji telur dan air sejuk dicampurkan sehingga dapat 150g
1 tsp pewarna merah (brand Myflavour)
Cara-cara
1. Masukkan semua bahan-bahan
2. Set dough mode, 7 min/kneading
3. Rehatkan doh selama 30 minit
4. Bulatkan doh setiap satu 30g
5. Bentukkan donut.
6. Biarkan donut direhatkan selama 30 minit
7. Sedia untuk digoreng
8. salutkan donut dengan campuran gula aising dan gula kastor
Jika tiada mesin uli, boleh gunakan resipi donut kampung dengan tambahan perisa red velvet by Hana Hana buat guna ulian tangan. Resipi donut red velvet kampung ni boleh menghasilkan anggaran 10-12 biji donut mengikut kesesuaian acuan atau besar bebola doh.
Resipi donut kampung red velvet
*2 cawan tepung gandum Baker's choice
*1 sdb gula
*1sdb susu tepung
*1/2 sdb margerin
*1 sdt yis kering
*Secubit garam
*1 sdt pewarna red velvet emulco
*1 sdt serbuk koko
*1/2 cawan air lebih kurang
1/2 cawan gula kaster
Cara-cara
1. Masukkan semua bahan bertanda * ke dalam 1 mangkuk besar. Sebatikan dan uli sekitar 10 minit.
2. Rehatkan 5 minit
3. Boleh di bentuk menggunakan acuan atau dibuat bebola.
4. Biar naik sekitar 20 minit
5. Panaskan minyak dengan api sederhana.
6. Masukkan donut tadi. Goreng 1 minit di setiap bahagian.
7. Angkat dan terus salutkan dengan gula kaster atau susu tepung
sumber :
Facebook Hana Hana


Rojak Petis, Makanan Kegemaran Orang Johor

Berapa lama daa tak makan rojak petis. Selain Soto dan lontong, Orang Johor suka makan rojak petis. Betul tak? Tak Johor lah tak makan rojak petis. Mungkin betul juga sebab encik suami orang Nismilan tak suka makan rojak petis.
Bulan lepas dalam perjalan balik rumah dari kampung, kononnya nak singgah beli rojak petis depan TF Value-Mart Gemas. Sekali duit tunai tak cukup daaa...Dalam TF Value-Mart Gemas tak ada mesin ATM. Bank terdekat ada bank muamalat je tapi rosak pula. Kempunan nak makan rojak petis! Mujurlah bukan mengidam orang mengandung. Nayaaa kalau tak diturutkan.
Balik minggu lepas singgah lagi nak beli rojak petis. Dah pastikan duit tunai cukup untuk membeli makanan dan minuman di gerai-gerai tepi jalan depan TF Value-Mart Gemas. Beli kopi Hainan dan rojak petis je. Tak ada yang menarik untuk dibeli kata encik suami.
Saya layan rojak petis sorang-sorang je lah. Pakcik jual rojak petis kata sayur takda. Bahan rojak petis tak cukup tak apa, janji kuah rojak petis tu sedap.
Dalam semangkuk rojak petis ada buah nanas, mangga, sengkuang, jambu batu dan epal hijau ditaburi kekacang dan kuah rojak petis. Hilang kempunan nak makan rojak petis. Tapi ada yang kurang sikit, buah jambu batu dia tersangatlah lembik. Auto patah selera.
Setakat ni saya belum pernah lagi buat rojak petis Johor sendiri. Nak tahu cara buat kuah rojak petis, boleh rujuk
resipi rojak petis Johor Kak Dana
.
Asal usul rojak petis yang diambil dari
wikipedia
,  Rojak atau rujak (ejaan di Indonesia) ialah makanan tradisi buah-buahan dan sayur-sayuran mentah yang dicampur dengan kuah. Makanan ini berasal pulau Jawa tersebar ke seluruh Indonesia, Malaysia dan Singapura.
Kadang saya keliru dengan rojak petis vs rojak buah. Nampak macam sama je. Apa beza dia? Tolong jawab kejap kalau tahu.


Pernikahan Safawi Rasid dan Syifa Melvin

Dengan sekali lafaz, Safawi Rasid pemain Johor Darul Ta’zim (JDT) selamat bernikah dengan pempengaruh Syifa Melvin yang juga merupakan adik kepada Syatilla Melvin. Tahniah buat pasangan pengantin #SyiFawi (Syifa = Safawi).
Dengan sekali lafaz, Sah! Safawi Rasid dan Syifa Melvin selamat bernikah
Nur Syifa Athirah dinikahkan oleh Ustaz Khairil Nizam disaksikan oleh bapa kandungnya, Amirol Melvin dan pelakon Shaheizy Sam, suami Syatilla Melvin.
baca juga :
pertunangan dan malam berinai #samtilla
majlis pernikahan shaheizy sam dan syatilla melvin
Majlis pernikahan Safawi Rasid, 25 dan Syifa Melvin, 28 di adakan di Hotel Hilton Petaling Jaya . Muhammad Safawi Rasid menyerahkan sebentuk cincin sebagai mas kahwin kepada Syifa.
Majlis ijab qabul dan resepsi bertemakan serba putih dan menutup aurat itu dihadiri ahli keluarga serta rakan terdekat kedua belah pihak. Pasangan Syifawi pula mengenakan persalinan busana berwarna krim.
Berakhir sudah khabar angin mengenai status mereka. Tahu-tahu kahwin sudah.
sumber :
ohbulan!


Telefilem Secret Admirer (Astro Citra)

Tonton
Telefilem Secret Admirer
 di saluran 108 Slot Citra Exclusive Astro Citra HD pada 26 November 2022, pukul 10:00 malam dibintangi pelakon Janna Nick, Dini Schatzmann dan Izz Faeiz.  Boleh juga tonton Telefilem Secret Admirer strim di Astro GO atau UltraBox!
Apakah kesudahan Secret admirer
TELEFILEM SECRET ADMIRER
Waktu Siaran : Sabtu, 26 November 2022, pukul 10:00 malam
Siaran TV : Slot Citra Exclusive Astro Citra , strim di Astro GO atau UltraBox
Cerita Asal : Puovin Sandera
Penulis skrip : Tommy Loh
Pengarah : Izuan Mokhtar
Produksi : Kreatis Medialoka
PELAKON TELEFILEM SECRET ADMIRER
Janna Nick
Dini Schatzmann
Izz Faeiz
Ismail Yaacob
Ain Yasmin
SINOPSIS TELEFILEM SECRET ADMIRER
Beberapa siri kematian yang berlaku di ibu kota menyebabkan dua wartawan bertelagah dalam merungkai jenayah sebenar yang berlaku di antara kes pembunuhan bersiri atau bunuh diri. Senario menjadi bertambah rumit lagi apabila mereka sendiri turut disyaki terlibat dalam skandal ini.
Seorang wartawan wanita yang sedang bahagia di alam perkahwinannya, menghadapi masalah menyiasat kes kematian akibat kecurangan, apabila mengesyaki rakan sekerjanya turut terlibat dalam kes tersebut.
Apakah yang berlaku sebenarnya? Saksikan Telefilem Secret Admirer di Slot Citra Exclusive Astro Citra HD.


Senarai Perdana Menteri Dan Timbalan Perdana Menteri Malaysia

Siapakah Menteri Perdana Menteri ke-10? Jawapannya kita akan ketahui harini. Walau siapa pun Perdana Menteri Malaysia ke-10, kita berharap pemimpin yang terbaik dipilih selepas
PRU15
.
Perdana Menteri Malaysia
Perdana Menteri Malaysia ialah pemimpin utama Kerajaan Malaysia. Seorang Perdana Menteri juga bertanggungjawab untuk mengetuai barisan Badan Eksekutif, Jemaah Menteri. Secara rasmi dilantik oleh Yang di-Pertuan Agong sebagai selaku Ketua Negara dan biasanya pemimpin sesebuah parti politik atau parti komponen terkuat dalam Parlimen (Dewan Rakyat) akan dipilih dan dilantik dan perlu mendapat sokongan majoriti daripada para Ahli Dewan Rakyat Malaysia.
Seseorang yang dilantik sebagai Perdana Menteri mestilah dari kalangan Ahli Dewan Rakyat Malaysia. Ahli Dewan Negara Malaysia tidak layak untuk dilantik ke jawatan tersebut.
Pemilihan Perdana Menteri ke-10 agak rumit dan mengambil masa untuk menentukan siapakah Perdana Menteri ke-10 Malaysia.
Senarai dan gambar Perdana Menteri Malaysia 1-9
Senarai dan Gambar Perdana Menteri Malaysia 1-9
Perdana Menteri Pertama : Tunku Abdul Rahman (1955-1970)
Perdana Menteri Malaysia Pertama, Almarhum Tunku Abdul Rahman Putra Al-Haj ibni Almarhum Sultan Abdul Hamid Halim Shah dikenali sebagai
Bapa Kemerdekaan Malaysia
. Baginda dibantu oleh timbalannya iaitu Allahyarham Tun Haji Abdul Razak bin Dato' Hussein dan akan melengkapkan "Teori RAHMAN".
Perdana Menteri Kedua : Tun Abdul Razak (1970-1976)
Perdana Menteri Malaysia ke-2 iaitu Allahyarham Tun Haji Abdul Razak bin Dato' Hussein dan digelar sebagai
Bapa Pembangunan Malaysia
. Sepanjang beliau berkhidmat, beliau mempunyai dua orang Timbalan Perdana Menteri iaitu Allahyarham Tun Dr. Ismail Al-Haj bin Dato' Haji Abdul Rahman dan Allahyarham Tun Hussein bin Dato' Sir Onn dan akan melengkapkan "Teori RAHMAN".
Perdana Menteri Ketiga : Tun Hussein Onn (1976-1981)
Perdana Menteri Malaysia ke-3 iaitu Allahyarham Tun Hussein bin Dato' Sir Onn dikenali sebagai
Bapa Perpaduan Malaysia
. Beliau dibantu oleh timbalannya, Tun Dr. Mahathir bin Mohammad.
Perdana Menteri Keempat : Tun Dr. Mahathir (1981-2003)
Perdana Menteri Malaysia ke-4 iaitu Tun Dr. Mahathir bin Mohamad digelar sebagai
Bapa Pemodenan Malaysia
. Sepanjang beliau berkhidmat, beliau mempunyai seramai empat orang Timbalan Perdana Menteri.
Antaranya ialah Tun Musa bin Hitam, Allahyarham Tun Abdul Ghafar bin Baba, Dato' Seri Anwar bin Dato' Ibrahim dan Tun Abdullah bin Haji Ahmad Badawi dan akan melengkapkan "Teori RAHMAN".
Perdana Menteri Kelima : Tun Abdullah Badawi (2003-2009)
Perdana Menteri Malaysia ke-5 iaitu Tun Abdullah Ahmad Badawi digelar sebagai
Bapa Pembangunan Modal Insan Malaysia
. Beliau dibantu oleh timbalannya iaitu, Dato' Sri Mohd Najib bin Tun Haji Abdul Razak dan akan melengkapkan "teori RAHMAN".
Perdana Menteri Keenam : Dato' Sri Najib Razak (2009-2018)
Perdana Menteri Malaysia ke-6 iaitu Dato' Sri Najib Razak dikenali sebagai
Bapa Transformasi Malaysia
. Beliau dibantu oleh timbalannya, Tan Sri Muhyiddin Yassin dan kemudian digantikan oleh Dato' Seri Dr Ahmad Zahid bin Haji Hamidi dan akan melengkapkan "Teori RAHMAN".
Pada 9 Mei 2018, Dato' Seri Mohd Najib bin Tun Haji Abdul Razak gagal mempertahankan jawatan Perdana Menteri susulan kegagalan Barisan Nasional membentuk kerajaan dalam Pilihan Raya ke-14, jawatan telah disandang oleh Parti Pribumi Bersatu Malaysia, salah satu parti komponen baharu dalam Pakatan Harapan dan menyaksikan perubahan landskap politik baharu selepas 61 tahun kerajaan ditadbir oleh parti komponen Barisan Nasional.
Perdana Menteri Ketujuh : Tun Dr. Mahathir (2018-2020)
Perdana Menteri Malaysia ke-7 menyaksikan sekali lagi era Tun Dr. Mahathir bin Mohamad kembali menerajui kepimpinan kerajaan yang baharu di bawah parti dan nuansa yang berbeza dengan sebelum ini. Beliau juga mempunyai jumlah bilangan Kabinet Malaysia yang tertinggi daripada semua Perdana Menteri iaitu sebanyak 7 Kabinet.
Kabinet Mahathir Ketujuh merupakan Kabinet Malaysia yang dibentuk pada 2018 dianggotai oleh beliau sendiri, Timbalan Perdana Menteri Malaysia iaitu, Dato' Seri Datin Dr. Wan Azizah binti Wan Ismail dan juga beberapa Menteri dan Timbalan Menteri yang terdiri daripada parti komponen Pakatan Harapan.
Sebagai tambahan kepada Kabinet, pasukan penasihat yang dipanggil "Majlis Penasihat Kerajaan" (Council of Eminent Persons) telah diwujudkan (sehingga mencapai mandat pada 20 Ogos 2018) dan dianggotai oleh:
1. Mantan Menteri Kewangan Malaysia, YABhg. Tun Dr. Daim bin Zainuddin
2. Mantan Gabenor Bank Negara Malaysia, Y.M. Tan Sri Dr. Ungku Zeti Akhtar binti Prof. Diraja Dr. Ungku Abdul Aziz
3. Mantan Ketua Pegawai Eksekutif PETRONAS, YBhg. Tan Sri Mohd. Hassan bin Merican
4. Ahli ekonomi Malaysia yang terkemuka, YBhg. Prof. Dr. Jomo Kwame Sundaram
5. Hartawan Malaysia yang berpusat di Hong Kong, YBhg. Tan Sri Robert Kuok Hock Nien
Pada 24 Februari 2020, beliau meletak jawatan sebagai Perdana Menteri berkuat kuasa serta-merta susulan hilang kepercayaan terhadap anggota kabinetnya sendiri berikutan peristiwa Langkah Sheraton.
Peristiwa ini sekali lagi mengubah landskap politik negara apabila Perdana Menteri yang baharu dilantik tanpa pilihan raya umum.
Perdana Menteri Kelapan : Tan Sri Muhyiddin Yassin (2020-2021)
Perdana Menteri Malaysia ke-8, iaitu Tan Sri Dato' (Dr) Haji Muhyiddin bin Haji Muhammad Yassin. Beliau dilantik setelah mendapat perkenan Yang di-Pertuan Agong, Al-Sultan Abdullah selepas desakan pemimpin Pakatan Harapan untuk Perdana Menteri ke-7, Tun Dr Mahathir Mohamad untuk menyerahkan jawatan kepada Anwar Ibrahim yang menyebabkan Perdana Menteri ke-7 meletakkan jawatan.
Beliau telah mendapat sokongan majoriti Ahli Dewan Rakyat Malaysia yang terdiri daripada wakil rakyat dari Perikatan Nasional, Barisan Nasional, Gabungan Parti Sarawak, Parti Bersatu Sabah dan Bebas menewaskan Anwar Ibrahim dan Mahathir Mohamad sendiri.
Beliau juga mencatat sejarah sebagai
Perdana Menteri Malaysia pertama yang mempunyai dua kerusi dalam dewan perundangan
, iaitu di Dewan Rakyat Malaysia dan di Dewan Negeri Johor dalam masa yang sama.
Beliau juga merupakan
Perdana Menteri pertama yang dilantik tanpa melalui pilihan raya umum
 untuk membentuk Kerajaan Perikatan Nasional setelah mendapat sokongan majoriti Ahli Dewan Rakyat, Parlimen Malaysia ke-14.
Kabinet beliau pada awalnya tidak mempunyai Timbalan Perdana Menteri sebaliknya fungsi tersebut diisi oleh 4 orang Menteri yang diberikan nama sebagai Menteri Kanan. Pada 7 Julai 2021, jawatan Timbalan Perdana Menteri diumumkan diisi oleh Dato' Sri Ismail Sabri Yaakob yang ketika itu merupakan Menteri Kanan Pertahanan.
Pada 8 Julai 2021, UMNO menarik sokongan terhadap Tan Sri Muhyiddin Yassin. Namun, ia tidak menjejaskan majoriti sokongan terhadap beliau di Dewan Rakyat Malaysia seperti mana yang telah dijelaskan oleh Peguam Negara Malaysia.
Pada 16 Ogos 2021, beliau meletak jawatan sebagai Perdana Menteri dan dilantik sebagai Perdana Menteri Kerajaan Persekutuan sehingga Perdana Menteri baharu dilantik. Beliau telah menjawat jawatan sebagai Perdana Menteri selama 17 bulan. Dari 2018 hingga 2021, Malaysia sudah mencatat sejarah dengan mendapat 3 orang Perdana Menteri dari Pakatan Harapan, Perikatan Nasional dan Barisan Nasional dalam satu penggal.
Perdana Menteri Kesembilan : Dato' Sri Ismail Sabri Yaakob (2021-2022)
Perdana Menteri Malaysia ke-9, iaitu Dato' Sri Ismail Sabri bin Yaakob. Beliau dilantik setelah mendapat perkenan Yang di-Pertuan Agong, Al-Sultan Abdullah setelah mendapat majoriti sokongan daripada para Ahli Dewan Rakyat.
Dato' Sri Ismail Sabri bin Yaakob juga tidak menamakan seorang Timbalan Perdana Menteri ketika mengumumkan Kabinetnya. Walaupun telah dibuat perjanjian antara beliau dengan Pengerusi Perikatan Nasional dan Presiden BERSATU bagi melantik seorang Timbalan Perdana Menteri Malaysia dari BERSATU bagi mewakili Perikatan Nasional, namun ianya tidak ditunaikan atas alasan Pilihan Raya Umum Malaysia semakin hampir dan memberikan alasan mempunyai empat orang Menteri Kanan yang diibaratkan sebagai mempunyai empat orang Timbalan Perdana Menteri Malaysia.
Perdana Menteri Kesepuluh : Dato' Seri Anwar Ibrahim (2022-Kini)
Perlantikan ahli Parlimen Tambun, Dato' Seri Anwar Ibrahim telah mendapat perkenan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah setelah bermesyuarat dengan Raja-Raja Melayu..
Dato' Seri Anwar Ibrahim mengangkat sumpah selaku Perdana Menteri Malaysia pada 24 November 2022 dihadapan KDYMM Seri Paduka Baginda Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah pada jam 5:00 petang di Istana Negara.
sumber :
wikipedia


Drama Sepi Tanpa Cinta (Astro Ria)

Tonton
Drama Sepi Tanpa Cinta
mula bersiaran pada 21 November 2022 setiap hari Isnin hingga Khamis pukul 11:00 malam di slot MegaDrama Astro Ria, strim di Astro Go dan platform/aplikasi Sooka.
Drama Sepi Tanpa Cinta, sebuah drama adaptasi novel karya Damya Hanna menampilkan gandingan pelakon Nazim Othman dan Yuna Rahim. Drama Sepi Tanpa Cinta bakal bersiaran di slot MegaDrama Astro Ria.
DRAMA SEPI TANPA CINTA
Jumlah episod : 20
Mula Tayangan : 21 November 2022
Waktu Siaran : Isnin-Khamis, pukul 11:00 malam
Siaran TV : Slot MegaDrama  Astro Ria, Astro GO, Sooka
Novelis : Damya Hanna
Pengarah : Rashid Sibir
PELAKON DAN WATAK
Nazim Othman sebagai Fakrul
Yuna Rahim sebagai Haziqah (Ziqa)
Zul Helmy sebagai Yusri
Fauziah Nawi sebagai Aminah
Najihah Sham sebagai Sue
Asyiqin Zaed sebagai Radiah
Maria Farida sebagai Sakinah
Fateh sebagai Hafiz
Norlia Ghani sebagai Mak Bedah
Sheila Mambo sebagai Haryati
Fikri Bazli sebagai Amirul
Rosnah Mat Aris sebagai Senah
Maisarah Sufia sebagai Zura
Adam Shadan sebagai Idzham
Haeriyanto Hassan sebagai Leman
Amy sebagai Faremy
Kismah Johar sebagai Mak Doha
Zaidi Omara sebagai Fuad
SINOPSIS DRAMA SEPI TANPA CINTA
Haziqah (Yuna Rahim) memasang impian untuk hidup bahagia disamping Yusri (Zul Helmy). Namun, dia tidak menduga di saat hari yang dinantikan itu bakal menjelma, timbul fitnah yang mempersoalkan kesucian dirinya.
Lantaran itu, pelamin angannya musnah menyebabkan harapannya hancur berkecai umpama terhempas. Namun, Haziqah nekad. Majlis perlu diteruskan. Apa yang penting, fitnah dapat dihentikan. Biarpun Fakrul (Nazim Othman) tidak pernah dicintai, dia rela menerima lelaki itu sebagai suami asalkan kesucian dirinya dapat dibuktikan.
Malangnya, perkahwinan yang tercipta itu hanya menambahkan derita yang sedia tergalas di bahunya. Dia dikeji dan digantung tidak bertali! Bagi Fakrul, hatinya telah tertutup untuk mencintai setelah Azura, gadis pertama yang disayanginya bertindak curang.
Dia benci kepada perempuan yang tidak setia. Maka, apabila dipaksa menerima Haziqah sebagai isteri, kebenciannya seakan-akan menggunung.
Tidak langsung Fakrul menyangka, pertemuan kedua antara dirinya dan Haziqah membuatkan dia tiba-tiba merasakan bahawa Haziqah telah ditakdirkan untuknya. Bukan Yusri mahupun Hafiz, sepupunya.
Mampukah Haziqah menyambut huluran cinta Fakrul setelah dirinya puas dihina? Haziqah tidak mahu pisang berbuah dua kali. Terasa kedukaan lalu masih bertapak utuh di hatinya. Cukuplah sekali dia dilukai.
OST DRAMA SEPI TANPA CINTA
Lagu : Sepi
Penyanyi : Aina


Siput Tanpa Cengkerang Yang Unik

Dalam sibuk mencabut pokok ulam raja, terpandang pada mahkluk yang unik ni. Siput tanpa cengkerang! Ehh pelik benar rupa paras siput tanpa cengkerang/cangkang. Memang ada ye siput tanpa cengkerang. Apakah nama dia?
Ke memang panggil siput tanpa cengkerang? Tak tunggu lama, terus keluarkan handphone dari poket seluar dan potretkan siput tanpa cengkerang ni. Berkebun pun bawa  handphone kan. Kalau tak bawa kemana-mana tu bukan Fiza.
Pantang nampak sesuatu, mesti nak ambil gambar! Dalam gambar nampak comel pula siput tanpa cengkerang ni. Ada yang penggeli tak tengok siput? Rupa siput tanpa cengkerang nampak macam lintah. Lintah ada sesungut!
Atau sebenarnya nama dia siput lintah. Dah pening pula nak fikir siput ke lintah macam siput babi. Siput ke babi? Cari jugalah maklumat siput tanpa cengkerang ni. Ada yang kata siput tanpa cangkang berbahaya. Berbahaya yang macamana saya pun tak pasti. Mungkin beracun?
Ada juga beberapa persoalan tentang siput tanpa cangkang masuk rumah pertanda apa? Dari pembacaaan saya, katanya bawa petanda yang tidak baik. Wallahu a'lam...
Yang pastinya siput lintah ni kalau ada memang merosakkan tanaman. Habis daun-daun pokok yang ada dikerjakannya.
Eh eh meliuk lentok pula dia. Macam tahu tahu kita nak ambil gambar, dia sibuk berposing ek. Bukan seekor yang merosakkan tanaman. Ada lagi seekor rupanya. Siput lintah ni corak badan dia sebiji macam lintah. Kan?
Tengok sekali okay lagi. Tengok berkali kali rasa geli geliman pula.


Soda Juara Awesome Raja Lawak (ARL) 2022 Musim Pertama Dan Senarai Pemenang

Gelanggang
Awesome Raja Lawak 2022
 Akhir yang berlansung di De Showroom Studio malam tadi,9 November 2022 telah pun melabuhkan tirainya. Pemenang - pemenangnya telah pun diumumkan.
Awesome Raja Lawak 2022 akhir bertemakan Bebas dan Muzikal. Juri Awesome Raja Lawak diadili oleh tiga juri profesional iaitu pelawak otai, Saiful Apek, pelakon, Khir Rahman dan penyanyi, Ayda Jebat. Pengacara Awesome Raja Lawak digalas oleh Chiwan dan Nizam Jentik Jentik.
Juara Awesome Raja Lawak 2022
Tahniah! Kumpulan Soda dinobatkan sebagai Juara Awesome Raja Lawak (ARL) musim pertama. Soda yang dianggotai oleh Danny (Danieal Aidid) dan Sofwan memenangi wang tunai RM50,000 serta trofi.
Naib Juara Awesome Raja Lawak 2022
Naib juara jatuh kepada kumpulan Se'eh yang membawa pulang wang tunai sebanyak RM25,000 serta trofi.
Tempat ketiga Juara Awesome Raja Lawak 2022
Di tempat ketiga pula dimenangi kumpulan Mabo yang menerima RM15,000 serta trofi.
Tempat keempat, kelima dan keenam
Tempat keempat diraih oleh peserta solo lelaki, Azhar. Manakala tempat kelima, kumpulan Sedare dan tempat keenam, kumpulan Manja. Masing-masing menerima hadiah berupa trofi.
Di pentas akhir Awesome Raja Lawak 2022, Kumpulan Mabo menjadi peserta bertuah kerana selepas tersingkir mereka diserap masuk semula secara 'wild card' sekali gus dapat berentap di gelanggang akhir Awesome Raja Lawak bersama lima peserta Awesome Raja Lawak yang layak lain iaitu kumpulan Se'eh, Sedare, Soda, Manja dan Azhar.
Hadiah disampaikan oleh Pengarah Unit Kandungan Awesome TV, Datin Ezzan Zalilah Zulfadzli. Juga turut hadir menyaksikan persembahan peserta akhir ARL ialah Ketua Pegawai Eksekutif Perbadanan Kemajuan Filem Nasional Malaysia (FINAS), Profesor Dr Md Nasir Ibrahim dan isteri.
Persembahan akhir Awesome Raja Lawak turut dimeriahkan dengan kehadiran alumni Raja Lawak seperti Tauke Jambu, Atu Zero, Ajak Shiro, Issey dan Ammar Titan.
sumber :
hmetro


Starbucks Red Velvet Oatmilk Latte Frappucino Dan Toffee Nut Crunch Latte Frappucino Sempena Musim Perayaan

Kehadapan peminat kopi sekalian. Saja nak bagitahu, Starbucks Members' Exclusive Pre-Launch is happening now for Holiday season bermula 31 Oktober 2022 sehingga 1 November 2022. Semalam juga pesan pada encik suami, balik kerja boleh singgah membeli secara pandu lalu.
Saya pilih Red Velvet Oatmilk Latte Frappucino dan encik suami pilih Toffee Nut Crunch Latte Frappucino. Dulu saya suka pilih jenis minuman iced. Tapi sejak rasa frappe @ Frappcucino sedap lagi, memanjang pilih frappe!
Biasanya kalau minuman bermusim ni murah sikitlah. Macam haritu beli Brown Sugar Cocoa Oatmilk with and without coffee, saiz grande RM26 untuk 2 cup sempena Deepavali.
Tapi harga yang baru ni keras sikit. Red Velvet Oatmilk Latte Frappucino, RM25 dan Toffee Nut Crunch Latte Frappucino, RM20.50. Setiap satu dapat 50 points. Dah harga mahal kalau tak dapat points banyak tak tahulah kan.
Bila points banyak ni cepat penuhlah tabung points. Dah capai rewards nanti boleh redeem minuman percuma. Yeay!
Terkejut dengan harga dua ni. Tak pernah beli air mahal sebegini. Biasanya bawah RM20 lah atau sipi sipi lebih sikit. Itu belum tambah apa apa lagi. Matilah nak kalau tambah macam-macam. Seram dengar harga macam nak membayar Yong tau fu pasar malam.
Warna Red Velvet Oatmilk Latte Frappucino cantik menawan. Menawan juga rasa dia. Sedap gila! Tak jadi nak menyesal beli harga macam tu. Kiranya berbaloi harga dan rasa airnya tu. Lain dari yang lain. Pertama kali minum terus suka. Ahh camne ni...
Selain rasa yang super sedap, terpaling sedap, sedap gila, sedap nak mati, topping dia pun menawan kalbu. Kenapalah tawan hati saya. Susah tau nanti kalau teringat ingat.
Bayangkan rasa red velvet dalam versi minuman. Sedap tak tau nak habaq! Kenalah rasa sendiri. Rasa red velvet yang creamy dan tak manis sangat.
Toffee Nut Crunch Latte Frappucino pilihan encik suami pun sedap. Kopi campur kacang campur susu, gabungan yang menarik. Pahit pahit kopi dan kacang gitu dan ada taburan kacang diatasnya.
Minuman Toffee Nut Crunch Latte ni minuman bermusim hanya keluar setahun sekali. Bermakna Hari Christmas is around the corner. Dia macam Prosperity Burger McDonald's lah keluar setahun sekali. Kena tunggu musim raya yang tertentu baru dapat merasa.
Red Velvet Oatmilk Latte tu minuman baharu Starbucks Malaysia katanya. Boleh order minuman panas, sejuk atau frappuccino. Selain tu, bagi melengkapi minuman musim perayaan ni ada juga peppermint mocha. Nampak macam menarik je peppermint mocha tu. Tapi encik suami tak suka jenis mint.
Macam aiskrim Baskin Robbins mint, ramai orang cakap perisa mint ni macam makan ubat gigi. Padahal sedap kot! Peminat mint je faham erti kesedapan perisa mint tu. Kan?
Red Velvet Oatmilk Latte Frappe memang terpaling sedap! Tapi mengenangkan modal tinggi tu, kena berkira kira jugaklah nak ulang membeli. Huhu...Oh lupa! Saya beli saiz venti. Jadi mahal sikitlah. Jadilah buat raso raso.
Nak jimat sikit boleh beli saiz grande. Adakah Red Velvet Oatmilk Latte ni bermusim juga macam Toffee Nut Crunch Latte setahun sekali?
Ingatkan red velvet cake je sedap. Rupanya Starbucks Red Velvet Oatmilk Latte Frappucino sama sedap.
Holiday season Exclusive Pre-Launch Beverage
Red Velvet Oatmilk Latte
Peppermint Mocha
Toffee Nut Crunch Latte
Official T&Cs
Date: 31 st October 2022 – 1 st November 2022 | Whole Day
- Applicable for purchase of Holiday beverages only.
- Full payment must be made with registered Starbucks Card or Mobile App.
- BONUS STARS only applicable to registered members. (50 BONUS STARS for every beverage)
- Not valid with any other discounts or promotions.
- Only applicable for in-store purchase.
- Valid at all Starbucks stores in Malaysia except Starbucks Sunway Lagoon.
sumber :
Starbucks Malaysia


Sudu Kayu Rempah Ratus Yang Comel

Dah siap
deko deko susun atur rempah ratus
 di dapur dengan sticker, lepas tu gantikan dengan sudu baru pula. Saya gantikan dengan sudu kayu yang mungkin lebih tahan lama.
Kalau sebelum ni pakai sudu plastik , lama-lama dia mereput. Tahu tahu angkat terus patah, lagi-lagi dalam serbuk kunyit. Tak boleh berkawan agaknya sudu plastik dengan serbuk kunyit. Ada tindak balas kuat tu.
Nak guna camca, pemegangnya panjang pula. Sudu ceramic pun begitu juga. Kebetulan ada beli sudu kayu untuk props gambar. Cuba cuba dalam balang, elok muat. Lepas tu belilah sudu kayu yang bersaiz comel untuk rempah ratus.
Saiz dan rupa paras yang comel. Comel bukan?
Muat muat elok je letak dalam balang rempah ratus. Harap okaylah penggunaan dia untuk tempoh yang lama. Kalau tak okay juga, kena beli sudu besi lah nampaknya.


Tak Pasal-Pasal Kena Jumpa Doktor Gigi Lagi. Harga Caj Rawatan Klinik Pergigian

Dah beberapa bulan gigi geraham yang ada tampalan, pecah tepinya. Selama ni biarkan je sebab tak sakit. Tak boleh jadi ni, kena juga jumpa doktor gigi. Risau nanti jadi lebih teruk. Kuat betul jodoh dengan doktor gigi sampai tak boleh nak elak.
Kalau tak boleh nak tampal, nak buat scaling lah kononnya. Encik suami pun nak buat scaling juga. Sebelum pergi tu call dulu, takut nanti kang datang dia layan yang ada temujanji je.
Masa PKP haritu call juga tapi katanya kena pergi klinik gigi yang berdekatan dengan rumah. Lepas tu kalau gigi tak sakit, masih boleh tahan kena tunggu temujanji lambat sikit sebab akan dahulukan sakit yang serius.
Sebab tu masa PKP klinik swasta pun ramai orang tak nak kalah. Kali ni boleh walk in katanya. Kami sampai lebih kurang pukul 10 pagi. Daftar, bayar RM1. Lepas tu tunggu panggilan no giliran.
Sepatutnya lepas daftar kena check tekanan darah tinggi. Kami tengok meja tu hanya ada alat tekanan darah tak ada staff yang bertugas, jadi kami tunggu je lah. Lepas tu tengok yang daftar semua mereka check tekanan darah masing masing buat sendiri.
Lahhh.. kena check sendiri ke? Boleh macam tu pula ye. Kalau warga emas tak tahu guna macamana ye? Kesian… patut ada yang jaga urusan disitu. Sepatutnyalah...
Kami abaikan je sebab tak pasti kan. Tunggu je lah sebab nak sampai nombor giliran dah. Masuk bilik doktor, doktor pelik tak ada catatan bp tapi doktor pun abaikan juga dan check gigi juga memandangkan saya tak ada penyakit dan tak makan ubat apa-apa.
Yang bagusnya pergi klinik pergigian Kerajaan ni dia check satu satu gigi kita. Rawatan akan diberikan mana yang lebih utama. Doktor suggest korek semula tampalan dan tampalan baru. Cara kedua, doktor buat tampalan biasa sementara. Cara ketiga, buat crown di klnik swasta sebab Klinik Kerajaan tak buat rawatan crown.
Saya ikut cara kedua lah buat sementara ni. Alang-alang dah datang, takkan nak balik macam tu je. Saya keluar dari bilik doktor, encik suami masih lagi diluar. Nombor giliran dia tak sampai lagi. Dah masuk bilik doktor, cepat je keluar.
Rupanya tak boleh buat scaling sebab untuk rawatan scaling, hanya 15 orang je sehari. Nak buat tanpa temujanji kena datang seawal mungkin dan terhad 15 orang je. Kalau taknak datang pagi menunggu, kena buat temujanji.
Ohh macam tu pula sistem yang baru. Katanya sebab bilik untuk scaling tu ada satu bilik je. Walaupun tak boleh nak buat scaling, dapat jugalah check gigi mana yang perlu dibuat rawatan. Lain kali lah kena datang lagi nak buat scaling.
Ini harga untuk caj rawatan klinik pergigiaan kerajaan.
Pernah saya tanya harga buat crown sebatang gigi. Bukan biasa biasa harga dia, cecah 1 ribu juga untuk sebatang gigi. Fuhh...gigi oh gigi..Buat
veneer/composite sebatang gigi
 pun dah RM200!
Ada juga bertanya pada doktor cara lain selain buat gigi palsu gantikan gigi yang dah dicabut. atanya boleh buat implan. Harga implan gigi klinik kerajaan lebih kurang RM400-RM500 dan ke atas. Itu harga klinik pergigian kerajaan. Kalau swasta katanya 4 ribu ke atas macam tu.
Mujur lah gigi tak sakit, kalau sakit...jangan siapa siapa cari pasal.


Tarikh Bayaran BKM Fasa 4 2022 Diawalkan Mulai 15 November 2022

Tarikh bayaran
BKM (Bantuan Keluarga Malaysia) fasa 4 2022
 yang sepatutnya dijadualkan pada bulan Disember 2022 diawalkan kerana ingin membantu penerima untuk menghadapi Monsun Timur Laur (MTL).
Bayaran BKM Fasa 4 akan mula dikreditkan pada hari Selasa, 15 November 2022 secara berperingkat dan dijangka selesai pada hari Jumaat, 18 November 2022 seperti yang telah diumumkan oleh Perdana Menteri, Datuk Seri Ismail Sabri Yaakob.
BKM Fasa 4 adalah bayaran fasa terakhir Bantuan Keluarga Malaysia yang bakal diterima oleh setiap kategori termasuk rayuan.
Setiap penerima BKM Fasa 4 yang layak bakal menerima sehingga RM900 mengikut kategori kelayakan masing-masing.
Pembayaran BKM Fasa 4 melibatkan 5.2 juta penerima yang terdiri daripada penerima sedia ada kategori isi rumah dan warga emas bujang atau tiada pasangan dengan melibatkan pembayaran yang bernilai RM2.1 bilion. Untuk kesemuanya, peruntukan untuk BKM adalah bernilai RM8 bilion.
Jumlah Bayaran BKM Fasa 4
Bayaran BKM Fasa 4 sedikit berbeza kerana ada kategori yang tidak akan menerima BKM Fasa 4. Jumlah bayaran BKM Fasa 4 adalah seperti jadual berikut.
Kategori Isi Rumah Kahwin – Pemohon berumur 59 tahun dan ke bawah
A. Pendapatan Isi Rumah RM2500 ke bawah:
0 anak : RM 300
1-2 anak : RM600
3 anak dan ke atas : RM900
B. Pendapatan Isi Rumah RM2500 – RM5000
0 anak : RM100
1-2 anak : RM200
3 anak dan ke atas : RM300
Kategori Isi Rumah (Kahwin) – Pemohon berumur 60 tahun dan ke atas dengan amaun tambahan Isi Rumah Warga Emas (RM300)
A. Pendapatan Isi Rumah RM2500 ke bawah:
0 anak : RM 300
1-2 anak : RM600
3 anak dan ke atas : RM900
B. Pendapatan Isi Rumah RM2500 – RM5000
0 anak : RM100
1-2 anak : RM200
3 anak dan ke atas: RM300
Kategori Isi Rumah (Ibu Bapa Tunggal Mempunyai Anak) – Tiada Had Umur Pemohon dengan amaun tambahan IBT mempunyai anak RM500)
A. Pendapatan Isi Rumah RM2500 ke bawah:
1-2 anak : RM600
3 anak dan ke atas : RM900
B. Pendapatan Isi Rumah RM2500 – RM5000
1-2 anak : RM200
3 anak dan ke atas : RM300
Kategori Bujang dan Ibu Bapa Tunggal (IBT) Tidak Mempunyai Anak – Pemohon berumur 59 Tahun dan ke bawah
Pendapatan Isi Rumah RM2500 ke bawah : Tiada
Kategori Bujang dan Ibu Bapa Tunggal (IBT) Tidak Mempunyai Anak – Pemohon berumur 60 tahun dan ke atas
Bayaran : RM150
Penerimaan Tunai BKM Fasa 4 Di Kaunter BSN
Penerima tunai adalah individu yang :
Tiada akaun bank
Gagal kredit
Pembayaran secara tunai, penerima perlu membawa kad pengenalan ketika hadir ke mana-mana cawangan BSN. Hanya wakil yang didaftarkan sahaja dibenarkan untuk mewakilkan penerima bagi penunaian BKM.
Pastikan terlebih dahulu membuat semakan status kelulusan sebelum hadir ke kaunter untuk menerima bayaran tunai BKM.
BKM fasa 4 semakan status
Bagi pemohon yang lulus BKM dan yang telah membuat permohonan rayuan atau kemaskini maklumat, berikut cara membuat semakan status permohonan di laman porrtal myBKM.
Sila rujuk langkah di bawah :
Layari Portal Rasmi Semakan Status Bantuan Keluarga Malaysia (BKM) di pautan ini : https://bkm.hasil.gov.my.
Klik [LOG MASUK BKM].
Jika sebelum ini penerima atau pernah memohon Bantuan Prihatin Rakyat (BPR), boleh semak menggunakan Kata Laluan Bantuan BPR.
Masukkan Nombor Kad Pengenalan di kotak NO MYKAD/ID PENGGUNA.
Klik Menu [Semakan Status].
Maklumat Semakan BKM akan dipaparkan di ruangan ini.
Status Permohonan akan dipaparkan di Semakan Status.
Maklumat Pembayaran iaitu Jumlah Bayaran Bantuan yang akan diterima dan juga Tarikh Pembayaran atau Kredit ke akaun anda akan dipaparkan apabila pihak LHDN selesai memproses maklumat pemohon.
Selesai.
Untuk maklumat lanjut, pertanyaan dan jika ada permasalahan, boleh rujuk di Laman web BKM : https://bkm.hasil.gov.my/


Teh Ais Kaw Bungkus Ikat Tepi Padu!!!

Teh ais kaw bungkus ikat tepi  satu! Sesekali minum teh ais ubah selera sedap juga. Asyik kopi kopi dan kopi je. Bagilah peluang teh ais ambil giliran pula. Air masak jangan dilupakan pula. Itu wajib!
Alang-alang encik suami membeli makanan di luar, pesan lah teh ais kaw bungkus. Saya cakap beli teh ais bungkus je. Balik balik dia bawa bungkus ikat tepi. Katanya lebih banyak..ye tak ye juga kan. Nampak lebih banyak bila bungkus ikat tepi berbanding bungkus ikat mati.
Dapat pula teh ais kaw pyorr punya. Laju menyedut teh ais manis manis biasa terselit rasa pahit pahit teh. Kena sangat dengan selera. Yang tak bestnya bile beli air teh ais bungkus ni air batu dia kemain banyak lagi. Air tehnya sikit, ais batu yang lebih.
Sedut sedut dah separuh. Lain kali nak beli kena pesan kurangkan ais. Baru puas minum air teh nya, kan! Dulu harga teh o ais murah je. Sekarang ni dah lebih RM2. Itu baru bungkus, belum lagi dijual dalam cawan plastik. Harga jadi auto mahal.
Sekarang pun dah mudah nak cari teh ais selain di kedai makan. Tak silap saya ada banyak cawangan Teh Ais Pyorr, kan?


Telefilem Anak Busut (Astro Citra)

Tonton
Telefilem Anak Busut
, telefilem seram ulang siaran pada hari Khamis pada Khamis, 3 November 2022 pukul 9:00 malam di saluran 108 Astro Citra HD. Pelakon Anak Busut menampilkan Yusuf Bahrin, Azar Azmi, Wan Hanafi Su dan ramai lagi.
TELEFILEM ANAK BUSUT
Waktu siaran : Khamis, 3 November 2022, pukul 9:00 malam
Siaran TV : Astro Citra HD (CH108)
Penulis skrip : Ashik Afendey
Pengarah : Azmir Afandi
Produksi : MS Digital Studio
Genre : Seram
PELAKON DAN WATAK
Yusuf Bahrin sebagai Adam
Azar Azmi
Wan Hanafi Su
Fathil Dani
Al Maliki
Farah Wahida
SINOPSIS ANAK BUSUT
Adam sangat merindukan atok dan neneknya di kampung, tetapi ibu bapanya jarang menyebut tentang atok dan nenek, malah memarahi Adam jika Adam bertanya tentang mereka.
Kerana rindukan atok dan neneknya, Adam pulang juga ke kampung seorang diri secara rahsia. Kepulangan Adam disambut baik oleh atok dan nenek.
Namun kepulangan Adam telah membangkitkan ‘sesuatu’ yang menjadi punca mengapa ibu bapa Adam melarang dan tidak membenarkannya pulang ke kampung selama ini.


Telefilem Bayang (TV9)

Tonton
Telefilem Bayang
gandingan lakonan Sufian Suhaimi dan Elisya Sandha bersiaran pada hari Jumaat, 11 November 2022, pukul 8:30 malam di Slot Skrin di 9 TV9.
TELEFILEM BAYANG
Waktu siaran : Jumaat, 11 November 2022, pukul 8:30 malam
Siaran TV : TV9 (CH149)
Pengarah : Zul Huzaimy
Produksi : Primeworks Studios Sdn. Bhd.
PELAKON TELEFILEM BAYANG
Sufian Suhaimi
Elisya Sandha
Aleza Shahdan
Riena Diana
Zul Huzaimy
Datuk Eizlan Yusof
Idzham Ismail
SINOPSIS TELEFILEM BAYANG
Pyan seorang lulusan universiti jurusan medik tidak meneruskan kerja dalam bidang yang dipelajarinya demi menjaga ibunya yang sentiasa sakit dan adiknya yang masih bersekolah. Dia mengalas tangungjawab ketua keluarga setelah ayahnya meninggal dunia.
Dialah punca pendapatan keluarga. Dia terpaksa membuat dua kerja, siang dia sebagai penghantar surat dan malamnya dia adalah penyanyi kesukaan ramai di tepi jalan atau lebih dikenali sebagai busker.
Nyanyiannya yang cukup merdu menarik ramai orang. Termasuklah seorang gadis, Maya yang sentiasa singgah ketempat Pyan menyanyi. Mereka mula berkenalan dan Pyan mendapati Maya menyimpan suatu rahsia dan cuba menyelematkannya.


Telefilem Gambus Rindu (TV1)

Tonton
Telefilem Gambus Rindu
 bersiaran pada hari Sabtu, 12 November 2022 pukul 10:00 malam di slot Panggung RTM TV1. Telefilem Gambus Rindu lakonan Haleeda, Rusdi Ramli, Dayang Areeda, Syed Ali Murtadha dan ramai lagi.
TELEFILEM GAMBUS RINDU
Waktu siaran : Sabtu, 12 November 2022, pukul 10:00 malam
Siaran TV : Panggung RTM TV1
Pengarah : Asri Tajudin
Produksi: Creative Creed Sdn. Bhd.
PELAKON TELEFILEM GAMBUS RINDU
Haleeda
Rusdi Ramli
Dayang Areeda
Syed Ali Murtadha
Firdaus Ghufran
Jenny Ying
SINOPSIS TELEFILEM GAMBUS RINDU
Mengisahkan Mustakim yang tidak lagi bermain gambus sejak kematian isteri dan anaknya akibat kemalangan. Atikah bersama kawannya datang bertemu dengan Mustakim untuk menghasilkan dokumentari tentang budaya dan warisan alat gambus.
Ibu Atikah, Rashidah turut menemani anaknya belajar. Dalam diam Mustakim menyukai Rashidah. Atikah yang mula sukakan Mustakim kecewa dan melarikan diri bila tahu lelaki yang dicintainya itu telah memilih ibunya.


Telefilem Hantu Viral (TV2)

Tonton
Telefilem Hantu Viral
 pada Selasa, 8 November 2022, pukul 9:00 malam di Slot Drama On 2 TV2 lakonan Arja Lee, Ebby Yus, Sathiya dan ramai lagi.
HANTU VIRAL
Waktu Siaran : Selasa, 8 November 2022, pukul 9:00 malam
Rangkaian : Drama On 2 TV2
Pengarah : Suurya
Produksi : Cineorama Sdn. Bhd.
PELAKON TELEFILEM HANTU VIRAL
Arja Lee
Ebby Yus
Sathiya
Ruby Ooi
Caca Raja Lawak
Ieka Zulkifli
SINOPSIS TELEFILEM HANTU VIRAL
Kisah Aziz, seorang amatur Youtube yang ingin menjana pendapatan dengan menghasilkan video Youtube dan dia memilih untuk tinggal di sebuah rumah lama. Di situ pelbagai kisah suka duka dan gangguan yang dialami oleh Aziz.
Aziz juga memberi idea kepada ketua kampung agar penduduk kampung berkongsi kisah menarik atau perniagaan mereka di media sosial bagi menjana pendapatan mereka pula.


Telefilem Isa & Bella (Awesome TV)

Tonton
Telefilem Isa & Bella
 lakonan Nadiyah Shahab dan Nur Risteena Munim bersiaran pada hari Ahad, 13 November 2022 pukul 9:30 malam di Awesome TV. Telefilem Isa & Bella turut dibintangi pelakon Hafiz Mikael, Amyza Aznan, Maria Farida, Badrul Muhayat, Syuhaida Abraz, Mahmud Alibashah dan ramai lagi.
TELEFILEM ISA & BELLA
Waktu siaran : Ahad, 13 November 2022, pukul 9:30 malam
Siaran TV : Awesome TV
Penulis skrip : Adza Emie, Adza Irdawawti
Pengarah : Nazir Jamaluddin
Produksi : Mache All Star United Sdn. Bhd.
PELAKON TELEFILEM ISA & BELLA
Nadiyah Shahab
Nur Risteena Munim
Hafiz Mikael
Amyza Aznan
Maria Farida
Badrul Muhayat
Syuhaida Abraz
Mahmud Alibashah
SINOPSIS TELEFILEM ISA & BELLA
Berkisarkan tentang dua wanita yang juga membesar sebagai sahabat dilahirkan pada hari yang sama iaitu pada tanggal 16 September 1994 dan di hospital yang sama. Mereka membesar bagaikan sepasang kembar namun yang membezakan hanyalah latar belakang kehidupan mereka.
Situasi menjadi rumit apabila Isa dan Bella ingin bernikah pada hari yang sama tetapi Tok Kadi serta lokasi hanya terhad untuk satu slot sahaja. Di sinilah timbul pelbagai konflik serta aksi lucu dari mereka kerana keengganan mereka untuk mengalah sehingga nilai persahabatan yang dipupuk sejak kecil menjadi taruhan.


Telefilem Kampung Si Rabun (TV2)

Tonton
Telefilem Kampung Si Rabun
 bersiaran pada Selasa, 29 November 2022 pukul 9:00 malam di Slot Drama On 2 TV2. Telefilem Kampung Si Rabun, sebuah telefilem komedi lakonan Nafiez Zaidi, Neera Azizi, Along Cham, Azzahra Ahmad, Shamsul Ghau Ghau, Amyza Aznan, Wahid Senario dan ramai lagi.
Telefilem Kampung Si Rabun, telefilem komedi
TELEFILEM KAMPUNG SI RABUN
Waktu Siaran : Selasa , 29 November 2022, pukul 9:00 malam
Rangkaian : Drama On 2 TV2
Idea Asal : Ika Sabreena
Penulis skrip : Hiada Mazni
Pengarah : MP Roslin
Produksi : MToons Media
PELAKON TELEFILEM KAMPUNG SI RABUN
Nafiez Zaidi
Neera Azizi
Along Cham
Azzahra Ahmad
Shamsul Ghau Ghau
Amyza Aznan
Wahid Senario
SINOPSIS TELEFILEM KAMPUNG SI RABUN
Penduduk kampung Cahaya yang semuanya mempunyai masalah rabun, kecoh sewaktu pemilihan ketua kampung yang baru. Jalil, anak bekas ketua kampung dan Megat merupakan calon ketua kampung yang baru.
Che Normah, ratu kampung Cahaya yang mempunyai masalah rabun warna merah dan Senah yang mempunyai masalah rabun silau jatuh hati pada Megat. Maka bermulalah pelbagai muslihat Jalil yang cuba mensabotaj Megat dek kerana cemburu kerana dia juga ada hati terhadap Normah!


Telefilem Kasih Dari Syurga (TV2)

Tonton
Telefilem Kasih Dari Syurga
 bersiaran pada hari Isnin, 7 November 2022 di Slot Drama On 2 TV2. Telefilem Kasih Dari Syurga lakonan Zarina Zainuddin, Muhammad Raizal Azrai yang juga merupakan anak kepada pelakon Zarina Zainuddin, Haeriyanto Hassan dan ramai lagi.
TELEFILEM KASIH DARI SYURGA
Waktu siaran : Isnin, 7 November 2022, pukul 9.00 Malam
Siaran TV : Slot Drama On 2 TV2
Pengarah : Riza Baharudin
PELAKON
Zarina Zainuddin
Muhammad Raizal Azrai
Haeriyanto Hassan
Raja Azmi
Meor Mhd
Mili Supina
Jasmid Hamid
SINOPSIS TELEFILEM KASIH DARI SYURGA
Doktor mengesahkan anak suhaira mengidap autism pada umur 5 tahun, walau terkejut tapi suhaira tidak kecewa kerana dia percaya itu juga rezeki dan dugaan dari Allah, dia terpilih kerana Allah sayangkan dia. Tapi suaminya tidak dapat menerimanya lalu menceraikan suhaira. Kemudian muncul seorang lelaki yang ikhlas mahu membantunya sama-sama membesarkan anaknya itu.


Telefilem Keranamu Ernie (TV2)

Tonton
Telefilem Keranamu Ernie
 bersiaran pada hari Isnin, 14 November 2022 pukul 9:00 malam di Slot Drama On 2 TV2. Telefilem Keranamu Ernie dibintangi pelakon Bell Ngasri, Amanda Misbun, Dato' Jef Omar, Kay Maria dan ramai lagi.
TELEFILEM KERANAMU ERNIE
Waktu siaran : Isnin, 14 November 2022, pukul 9:00 malam
Siaran TV : Drama On 2 TV2
PELAKON TELEFILEM KERANAMU ERNIE
Bell Ngasri
Amanda Misbun
Dato' Jef Omar
Kay Maria
SINOPSIS TELEFILEM KERANAMU ERNIE
Sewaktu zaman kanak-kanaknya, Mat Jan sering melarikan diri untuk mengelak dari berkhatan. Kerana itu, kedua ibu bapanya gagal mengkhatankannya. Setelah dewasa, Mat Jan dan Ernie dilamun cinta dan mengambil keputusan untuk berkahwin. Keputusan ini membuatkan ibu bapanya mulai sedar yang Mat Jan belum bersunat.


Telefilem Manipulasi (TV9)

Tonton
Telefilem Manipulasi
 bersiaran pada hari Isnin, 7 November 2022, pukul 8:30 malam di Slot Skrin di 9 TV9. Telefilem Manipulasi lakonan Syafiq Kyle, Liyana Jasmay, Dayang Areeda, Catriona Ross dan ramai lagi juga boleh tonton secara online menerusi portal tonton.
TELEFILEM MANIPULASI
Waktu siaran : Isnin, 7 November 2022, pukul 8:30 malam
Siaran TV : TV9 (CH149)
Penulis skrip : Zack Zaideen
Pengarah : Bade Hj Azmi
Produksi : A Aida Production Sdn. Bhd.
PELAKON
Syafiq Kyle
Liyana Jasmay
Dayang Areeda
Catriona Ross
Ariff Aziz
Raja Hakim
SINOPSIS TELEFILEM MANIPULASI
Ku Haris dan Rita berkahwin selepas habis belajar sama-sama di luar negara. Sejak awal perkahwinan lagi, Haris sering pulang lewat sehinggakan telah menjadi buah mulut jiran.


Telefilem Mat Salleh Sangat (TV1)

Tonton
Telefilem Mat Salleh Sangat
 bersiaran pada hari Sabtu 5 November 2022, pukul 10:00 malam di slot Panggung RTM TV1. Telefilem Mat Salleh Sangat sebuah telefilem romantik komedi lakonan Janna Nick, Erwin Dawson, Fimie Don, Falisha Crossley dan ramai lagi.
TELEFILEM MAT SALLEH SANGAT
Waktu siaran : Sabtu, 5 November 2022, pukul 10:00 malam
Siaran TV : Slot Panggung RTM TV1
Pengarah : Jet Lee (M Nazir Juhan)
Produksi : SYD Pictures Sdn. Bhd.
Genre : Romantik Komedi
PELAKON TELEFILEM MAT SALLEH SANGAT
Janna Nick
Erwin Dawson
Fimie Don
Fathil Dani
Norseha
Dian P. Ramlee
Sharonizam
Falisha Crossley
SINOPSIS TELEFILEM MAT SALLEH SANGAT
Kisah tentang Haji Halim yang mahukan anaknya Mimi berkahwin cepat. Ini kerana jika tidak Mimi akan dikahwinkan dengan sepupunya, Haikal. Namun Mimi tidak bersetuju dengan cadangan ayahnya itu.
Mimi sebaliknya mahu memberikan sepenuh perhatian kepada kerjanya di sebuah syarikat kepunyaan Puan Khairah. Sementara itu muncul anak Puan Khairah bernama Johan yang baru tamat pengajian dan mula belajar bekerja di syarikat itu.
Meskipun pada mulanya dia enggan berkongsi masalahnya dengan sesiapa, tetapi kemudiannya Mimi memberitahu Johan masalahnya dan meminta Johan membantunya menyamar sebagai Mat Salleh untuk diperkenalkan kepada bapanya Hj Halim sebagai calon suaminya.
Pada mulanya Haji Halim mempercayai Mimi dan mula suka kepada Johan yang diberi nama Juan. Tetapi akhirnya Haji Halim terdengar Johan berdoa dalam bahasa Melayu dengan amat fasihnya dan memarahi Mimi kerana membohonginya.
Dalam pada itu Puan Khairah telah dicolek oleh Shidi, bekas bekerja yang dipecat kerana menipu pelanggan dengan mengurangkan barangan yang dijual. Shidi berdendam dengan Puan Khairah dan mencoleknya untuk meminta wang tebusan sebanyak 5 juta ringgit.
Johan bergegas pulang untuk menyelamatkan ibunya, Puan Khairah. Polis telah dihubungi dan berjaya memberkas Shidi. Haji Halim dan isterinya kemudian terkejut apabila Johan bersama ibunya datang ke rumahnya untuk melamar Mimi.
Adakah lamaran tersebut diterima keluarga Mimi?


Telefilem Mek Raya (TV2)

Tonton
Telefilem Mek raya
 bersiaran pada hari Selasa, 1 November 2022 pukul 9:00 malam di slot Drama On 2 TV2. Telefilem Mek Raya lakonan Watie Sadali, Azrul Zaidi, Zul Huzaimy dan ramai lagi yang berkisahkan tentang masyarakat Terengganu.
TELEFILEM MEK RAYA
Waktu Siaran : Selasa, 1 November 2022, pukul 9:00 malam
Siaran TV : Slot Drama On 2 TV2
Penulis skrip : Zul Huzaimy
Pengarah : Dak Seli
Produksi : Nang Surya Studios
PELAKON DAN WATAK
Watie Sadali sebagai Mek Raya/ Mek Bunga
Azrul Zaidi
Dave Tan
Zul Huzaimy
Joyce Harn
Amran Kelo
SINOPSIS TELEFILEM MEK RAYA
Kisah tentang seorang wanita bengis dan samseng yang tinggal di Kampung Buluh, Kuala Berang. Dia terkenal dengan jolokan nama 'Mek Bunga' di kalangan pengikutnya atau 'set gedebe' (samseng) dan digeruni oleh setiap samseng yang berada di Hulu Terengganu meliputi mukim Kuala Berang, Tanggul, Kuala Telemong hingga ke daerah Marang.
Sungguhpun begitu dia sangat sukakan Bunga Raya sejak kecil lagi dan juga mempunyai semangat patriotisme yang tinggi.


Telefilem Menantu Second Class (TV9)

Tonton
Telefilem Menantu Second Class
 bersiaran pada hari Isnin, 14 November 2022 pukul 8.30 malam di Slot Skrin di 9 TV9. Telefilem Menantu Second Class menampilkan pelakon Mimi Lana, Mustaqim Bahadon, Sheila Mambo, Farah Ahmad, Tash Yong, Talha Harith dan ramai lagi.
TELEFILEM MENANTU SECOND CLASS
Waktu siaran : Isnin, 14 November 2022, pukul 8.30 malam
Siaran TV : Slot Skrin di 9 TV9
Penulis skrip : Ahmad Hamdan Abdullah Tawadi
Pengarah : Che Mie
Produksi : Enuja Production Sdn. Bhd.
PELAKON DAN WATAK
Mimi Lana sebagai Fatin
Sheila Mambo sebagai Mak leha
Farah Ahmad sebagai Sutinah
Tash Yong sebagai Ana
Mustaqim Bahadon
Kamal Sumbu
Talha Harith
SINOPSIS TELEFILEM MENANTU SECOND CLASS
Fatin dilayan bagaikan menantu 'second class' oleh ibu mertuanya, Mak Leha. Fatin terperangkap di dapur, memasak dan membasuh pinggan mangkuk. Sedangkan dua menantu perempuan lain, bergaya bagaikan ratu cantik dan bersembang dengan gembiranya.
Dia dilayan sebegitu kerana menantu yang lain semuanya bekerjaya sedangkan Fatin hanya seorang suri rumah. Fatin menggelarkan Sutinah sebagai 'Menantu Maharaja' dan menggelar menantu sulung, Ana yang bekerja sebagai eksekutif sebagai 'Menantu New Zealand'.


Telefilem Musafir Lalu (TV9)

Tonton
Telefilem Musafir Lalu
 ulang siar cerekarama TV3 bersiaran pada hari Jumaat, 18 November 2022 pukul 8.30 malam di Slot Skrin Di 9 TV9. Telefilem Musafir Lalu dibintangi pelakon Fizz Fairuz, Neera Azizi, Syazwan Zulkifli, Dato Jalaludin Hasan, Delimawati Ismail dan ramai lagi.
TELEFILEM MUSAFIR LALU
Waktu siaran : Jumaat, 18 November 2022, pukul 8.30 malam
Siaran TV : Skrin Di 9 TV9
Penulis skrip : ZH Emdee (FDAM)
Pengarah : Murali Abdullah
Produksi : 2606 Skyline Pictures Sdn. Bhd.
PELAKON DAN WATAK
Fizz Fairuz sebagai Chon
Syazwan Zulkifli sebagai Shidi
Dato' Jalaludin Hasan sebagai Ahmad (bapa tiri Chon)
Delimawati Ismail sebagai Zarah
Neera Azizi sebagai Sarah
Rahim Omar sebagai Dato Rahim
Feiyna Tajudin sebagai Liza
Kamal Rezuan sebagai Asmarul
SINOPSIS TELEFILEM MUSAFIR LALU
Kisah Chon (Fizz Fairuz) insan lurus bendul yang sering mendapat tohmahan dan juga rungutan orang kampung tentang lembu-lembu peliharaannya. Chon sering dibuli Wan (Kamal Rezuan) anak ketua kampung bersama rakan-rakan nakalnya. Perbuatan mereka juga sering memburukkan lagi tanggapan orang kampung terhadap Chon.
Situasi ini telah memberi tekanan pada Ahmad (Dato' Jalaludin Hasan) selaku bapa tiri Chon. Mujurlah Zarah (Delimawati Ismail), ibu Chon sering mempertahankan Chon dari ditohmah yang bukan-bukan. Ahmad yang terlalu sakit hati dan benci pada Chon, bertindak menjual semua lembu-lembu Chon tanpa pengetahuan Chon.
Situasi ini telah mengecewakan Chon dan muncul Shidi (Syazwan Zulkifli) memberi semangat baru pada Chon mengajak Chon merantau ke Kuala Lumpur. Di Kuala Lumpur, Chon yang berkerja sebagai pengawal keselamatan telah terperangkap dengan cinta tiga segi Liza (Feiyna Tajudin).
Situasi ini sekali lagi mengundang malang pada Chon. Chon dibuang kerja kerana membelasah Asmarul, kekasih Liza yang mana adalah anak pemilik syarikat keselamatan Chon berkerja.


Telefilem Obses (Astro Citra)

Tonton
Telefilem Obses
 bersiaran pada hari Sabtu, 12 November 2022, pukul 10:00 malam di Slot Citra Exclusive saluran 108 Astro Citra HD. Telefilem Obses dibintangi pelakon Hun Haqeem, Adriana Adnan, Razman Mahayuddin, Irsyadi, Hariz Hamdan, Maya Jaafar dan ramai lagi.
TELEFILEM OBSES
Waktu Siaran : Sabtu, 12 November 2022, pukul 10:00 malam
Siaran TV : Slot Citra Exclusive Astro Citra HD (CH108)
Idea Asal : Siti Hawa
Penulis skrip : Puovin & Tommy Loh
Pengarah : Helmi Yusof
Produksi : Pencil Pictures & Records Sdn. Bhd.
PELAKON TELEFILEM OBSES
Adriana Adnan
Hun Haqeem
Razman Mahayuddin
Irsyadi
Hariz Hamdan
Maya Jaafar
SINOPSIS TELEFILEM OBSES
Seorang gadis menjadi obsesi beberapa lelaki berlatar belakang misteri. Salah seorang daripada mereka mungkin terlalu taksub dengannya sehingga sanggup membunuh orang lain hanya untuk mendapatkannya.


Telefilem Perang Dingin (Awesome TV)

Tonton
Telefilem Perang Dingin
 bersiaran pada hari Ahad, 6 November 2022, pukul 9:30 malam di Awesome TV. Telefilem Perang Dingin sebuah telefilem komedi lakonan Azizul Ammar, Ain Edruce, Kazar Saisi, Haeriyanto Hassan, Sharifah Shahirah dan Zila Bakarin.
TELEFILEM PERANG DINGIN
Waktu siaran : Ahad, 6 November 2022, pukul 9:30 malam
Siaran TV : Awesome TV saluran 112, MYTV
Idea asal : Issey Fazlisham
Penulis skrip : Ikhzal El Ideris
Pengarah : Wan Saiful Shahrizan
Produksi : Red Bean Production
Genre : Komedi
PELAKON TELEFILEM PERANG DINGIN
Azizul Ammar, Ain Edruce, Kazar Saisi, Haeriyanto Hassan, Sharifah Shahirah, Zila Bakarin, Alani Azfar, Ira Kazar, Nurshauda Mahadi, Kee Syuhadah Emran, Maznita, Nor Azlin, Affian, Mohd Hairul Fikry dan ramai lagi.
WATAK PELAKON TELEFILEM PERANG DINGIN
Azizul Ammar sebagai Fikry
Ain Edruce sebagai Dayana
Kazar Saisi sebagai Mahbub
Haeriyanto Hassan sebagai Bakri
Sharifah Shahirah sebagai Mona
Zila Bakarin sebagai Tijah
Alani Azfar sebagai Sofea
Ira Kazar sebagai Julia
Nurshauda Mahadi sebagai Shila
Kee Syuhadah Emran sebagai Zah
SINOPSIS PERANG DINGIN
Mengisahkan hubungan dingin antara dua jiran sebelah menyebelah akibat permusuhan di antara mereka sejak lama lagi. Perang dingin dan konflik bertambah rumit apabila kedua-dua anak bujang mereka bercinta.


Telefilem Sebelum Ajal (TV9)

Tonton
Telefilem Sebelum Ajal
 lakonan Amerul Affendi, Fauziah Ahmad Daud, Ardell Aryana, Bohari Ibrahim, Syed Ali dan ramai lagi bersiaran pada hari Jumaat, 4 November 2022, pukul 8:30 malam
di slot Skrin di 9 TV9,TV9 di Astro 149, myFreeview 109.
Juga boleh tonton tonton Telefilem Sebelum Ajal secara online menerusi portal tonton. Telefilem Sebelum Ajal, jalan cerita kebenaran dan semoga cerita ini menjadi tauladan pada para penonton.
TELEFILEM SEBELUM AJAL
Waktu siaran : Jumaat, 4 November 2022, pukul 8:30 malam
Siaran TV : Slot Skrin di 9 TV9 | TV9 di Astro 149 | myFreeview 109 dan Tonton
Idea asal : Iskandar Jebat
Penulis skrip : Iskandar Jebat, Z.H Emdee,
Pengarah : Iskandar Jebat
Produksi : Hujan Lebat Sdn. Bhd.
PELAKON DAN WATAK
Amerul Affendi sebagai Nizam
Fauziah Ahmad Daud sebagai Mariam
Ardell Aryana sebagai Fiesya
Bohari Ibrahim sebagai Bakar
Syed Ali sebagai Salleh
Faiz Talam (B.M.B) sebagai Burhan
Aliff Yasraf sebagai Salam
Harun Hashim sebagai Hj Rahman
Halmey Hamdan sebagai Asri
SINOPSIS TELEFILEM SEBELUM AJAL
Sebuah kisah kehidupan realiti zaman kini yang mengisahkan Nizam, anak tunggal kepada Mariam yang ketagihan dadah tapi tidak diketahui ibunya. Ketabahan Mariam hanya sia-sia apabila anak tunggalnya Nizam yang sangat diharapkan sebenarnya seorang penagih dan perompak.

Nizam tidak bekerja dan kehidupannya ditanggung sepenuhnya oleh ibunya hasil dari peninggalan wang arwah bapanya.
LAGU LATAR
Tajuk lagu : Kali Terakhir Ku Lihat Wajahmu
Penyanyi : Uji Rashid


Telekung Travel Siti Khadijah Harmony Flair Aria Hitam Itu Menawan

Terpandang iklan Telekung Siti Khadijah yang baru, Harmony Flair Aria di facebook ke instagram entah. Ehhh, macam cantik je design telekung Harmony Flair Aria. Menepati ciri-ciri telekung yang saya suka sangat.
Balik kerja, encik suami singgah di butik Siti Khadijah AEON Nilai. Kali kedua membeli telekung Siti Khadijah di sini. Walaupun butik kecil tak kecil sangat tapi ada stok.
Di tempat lain katanya banyak yang sold out. Telekung Siti Khadijah Harmony Flair Aria katanya keluar pada 24 November 2022 tapi macam keluar awal je.
Rezeki saya dapatlah Telekung Siti Khadijah Harmony Flair Aria warna hitam itu menawan. Pertama kali beli telekung warna hitam. Tak pernah pernah pilih warna hitam. Telekung Siti Khadijah Harmony Flair Aria ad 4 warna iaitu hitam, ash blue, dusty pink dan soft teal.
Semua warna pun cantik. Arghh..rambang mata sebenarnya! Kenapa tak pink? Sebab pink dah ada beli telekung
wrinkly varda
 haritu. Warna ash blue pun cantik. Soft teal pun cantik! Mana-mana pun cantiklah!
Mulanya simpan hasrat nak beli Modish Lian Li in Black tapi nampak Harmony Flair Aria ni macam lagi menarik pula. Telekung Siti Khadijah Harmony Flair Aria, maroon label dibungkus lebih ekslusif dengan beg uncang. Sebelum ni beli white label dibungkus dalam ziplock tak silap. Lupa dah!
Terpaling menarik kali ni Telekung Siti Khadijah Harmony Flair Aria didatangkan dengan beg uncang yang menarik untuk simpan telekung.
Telekung Siti Khadijah Harmony Flair Aria
Khadijah Airy dihasilkan daripada fabrik yang terpaling ringan, cepat kering, tahan lama dan mudah diuruskan. Tidak mudah renyuk dan boleh dilipat dalam bentuk kompak semaksima mungkin. Tiada kemasan hiasan lace tetapi design kemasan wavy pattern laser cut.
Pada uncang, ada jahitan label Siti Khadijah. Tak silap pilihan saya pilih Telekung Siti Khadijah Harmony Flair Aria warna hitam ni. Hitam itu menawan kalbu!
Hujung telekung dengan kemasa wavy pattern laser cut bersama tag logo SK. Saya suka design yang simple untuk telekung. Tak sarat dan minimalist.
Bahagian muka yang paling saya suka jenis macam ni lagi selesa. Jahitan kemas dan mesra muka. Muka kecil atau besar dia sangat ngam dengan muka, Stretchable!
Bukan hanya sesuai untuk travel, sesuai sangat untuk kegunaan harian di rumah. Cepat kering tu penting ye. Bahagian penutup dagu menggunakan fabrik Khadijah Comfy Flex dengan sifat anti bakteria. Tak ada isu fabrik bertahi lalat atau berbau hapak.
Sekarang Telekung Siti Khadijah ada buat sale. Murah murah tengok harganya. Bolehlah tengok di instagram Siti Khadijah. Tapi Harmony Flair Aria ni tak ada sale sebab baru lagi.
Fabrik telekung Siti Khadijah memang selesa betul. Yang black label tu mesti lagi best, kan! Tapi saya kurang minat jenis kerawang beria ni. Untuk buat hantaran ke atau gift sesuai sangat lah. Tapi kalau orang bagi saya terima dengan tangan terbuka. Rezeki jangan ditolak.


Drama Terima Kasih Cinta (TV3)

Tonton
Drama Terima Kasih Cinta
 di Slot Akasia TV3 bermula pada 30 November 2022 pukul 7:00 malam. Drama Terima kasih Cinta, sebuah drama melayu bersiri adaptasi novel 'Terima Kasih Cinta' karya Aisya Sofea disiarkan setiap hari Isnin hingga Khamis dibintangi pelakon Amar Baharin, Anna Jobling, Rita Nadira dan ramai lagi.
Drama Terima Kasih Cinta lakonan Rita Nadira, Amar Bahrin dan Anna Jobling
DRAMA TERIMA KASIH CINTA
Mula siaran : 30 November 2022
Waktu Siaran : Isnin-Jumaat, pukul 7:00 malam
Siaran TV : Slot Akasia TV3
Penulis novel : Aisya Sofea
Pengarah : Azri Izhar
Produksi : Global Station Sdn. Bhd.
PELAKON DAN WATAK
Amar Baharin sebagai Dr Harris
Anna Jobling sebagai Wan Raihana
Azrel Ismail sebagai Razlan
Aida Khalida Aida Khalida sebagai Ummi
Rita Nadira sebagai Dr Nora
Noniswara
Wan Sharmila
Syafnida Shuhaimi
Faez Malek
Azhar Amir
Kiky Hannah
SINOPSIS NOVEL TERIMA KASIH CINTA
Pertemuan An dengan dua anak kecil Yaya dan adiknya Lea membawa pertelingkahan dan perselisihan faham antara dia dengan Harris Ibrahim. Lelaki bongkak dan sombong itu tidak perlukan pertolongan An untuk menjaga anak-anaknya.
Malah Harris memberi amaran pada An untuk tidak lagi mengambil berat terhadap mereka. Tapi tidak bagi Yaya dan Lea. Anak kecil itu belum pandai hidup berdikari. Mereka tetap mengharapkan belas dari An.
Bagai menjilat ludah yang telah dihamburkan, Harris kembali menagih pertolongan dari ummi; ibu saudara An, untuk menjaga kedua anaknya itu tatkala dia bertugas malam.
Razlan yang bakal mengahwini wanita pilihan keluarga datang menagih cinta lama dan mahu memperisterikan An. Razlan bukan lagi cinta hatinya kerana lelaki itu tidak pernah berani mengota janjinya.
Saat itulah Harris datang melamar mahu memperisterikan An demi anak-anaknya yang sudah menjadikan An mommy mereka. Harris bukan lelaki idaman An, jauh sekali untuk dijadikan suami.
Biarpun usia An sudah menginjak 33 tahun, tapi dia belum terdesak untuk menamatkan zaman bujang. Apakah akan jadi pada rumahtangga mereka jika kasih sayang tidak akan wujud di antara mereka?
Mampukah kebahagiaan jadi miliknya jika kasih sayang datang dari Yaya dan Lea sahaja? Benar, cinta bukan segalanya. Tetapi penting dalam membina rumahtangga bahagia. Apakah cinta mampu dimilikinya jika cinta lelaki itu hanya pada arwah isterinya?
Apakah An sekadar dijadikan pengasuh dan penjaga ke dua orang anaknya?
SINOPSIS DRAMA TERIMA KASIH CINTA
Dilema menyelimuti Raihana ketika cintanya dinanti dua jejaka. Sedang hatinya gelisah, dia dikejutkan pula dengan lamaran Harris terhadapnya. Dapatkah bahagia tercipta atas kerelaan atau paksaan?


Kenyang Makan Premium Coklat Waffle Wakaka Yang Sedap Lagi Murah

Ini kali kedua membeli waffle Wakaka yang berhampiran dengan rumah. Disebabkan puas hati, marilah kita ulang beli. Tak silap, minggu lepas kot pertama kali membeli waffle Wakaka ni. Cari 'waffle' dalam foodpanda, keluar suggestion Wakaka.
Eh, baru tahu Wakaka ada jual waffle rupanya! Wakaka ni franchise minuman macam coolblog, teealive dan sewaktu dengannya. Wakaka pula dekat dengan rumah. Macam tertarik untuk beli.
Ye lah kan nak makan waffle ni kena panas-panas baru rasa kesan rangup lebih. Waffle kalau lama dibiarkan sejuk nanti lembik dah tak sedap. Haritu pertama kali beli saya cuba waffle original dengan gabungan 2 inti iaitu coklat dan strawberry dan juga beli minuman.
Tapi minuman dia manis tahap potong kaki punya. Ke sebab makan waffle berinti manis jadi dua kali ganda manis. Kali ni beli waffle je lah. Tapi waffle original tak ada, beli premium coklat waffle dengan inti coklat dan peanut butter.
Encik suami beli gabungan inti kaya dan blueberry. Pelik pula gabungan dua inti ni. Apa rasa? Sedap juga!
Letak dalam satu pinggan nampak macam kek lah pula. Waffle dia bersaiz besar ye. Makan satu potongan waffle kepit pun dah kenyang sangat. Serious! Agaknya dia mengembang dalam perut kot. Hihi...
Intinya sedang elok tak banyak tak sikit, puas hati! Banyak sangat manis tak best juga kan. Manis dia masih boleh diterima lagi. Tak terlalu manis sangat. Premium coklat waffle pun tak manis sangat.
Dibungkus satu satu dalam beg kertas macam biasa. Harga Waffle Wakaka original RM4.50 dan untuk premium coklat RM5.50. Harga berpatutan dengan saiz besar. Memang puas hati lah.
Ada simpan hajat juga nak beli waffle maker, bolehlah buat waffle sendiri di rumah. Nak makan, boleh terus buat je kan. Tapi itulah hajat masih tertangguh. Masih lagi berfikir berbaloi ke tidak membeli. Risau nanti jadi perhiasan dapur je.